Source document: https://docs-lawep.s3.us-east-2.amazonaws.com/1698750325134.pdf (Malaysia)
MESYUARAT PERTAMA, PENGGAL KEEMPATPARLIMEN KEEMPAT BELAS2021HARI ISNIN : 18 OKTOBER 2021 NO SOALAN: 16 PEMBERITAHUAN PERTANYAAN JAWAB LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB DATO’ JUHANIS BINTI ABD AZIZ TARIKH : 18 OKTOBER 2021 Dato' Juhanis binti Abd Aziz minta MENTERI PEMBANGUNAN WANITA, KELUARGA DAN MASYARAKAT menyatakan status bantuan ibu tunggal setakat ini dan berapakah program bantuan program yang diberikan kepada ibu-ibu tunggal skim yang telah terlaksana.
NO SOALAN: 16 JAWAPAN Tuan Yang di-Pertua, Untuk makluman Ahli Yang Berhormat, Kementerian amat prihatin dan komited untuk menjaga kebajikan wanita terutamanya wanita B40 termasuklah mereka yang bergelar ibu tunggal dan ketua isi rumah wanita yang terkesan dari segi sosial dan ekonomi akibat pandemik COVID-19.
Melalui inisiatif PENJANA pada tahun 2020, Kerajaan telah memperuntukkan sebanyak RM45 juta iaitu bayaran tunai sebanyak RM300 seorang secara one-off kepada 150,000 ibu tunggal dan telah selesai diagihkan kepada yang layak.

Selain Bantuan Khas Ibu Tunggal, pihak Kementerian dengan kolaborasi pelbagai pihak turut menyediakan pelbagai program pembangunan kapasiti serta penyediaan ruang dan peluang supaya wanita-wanita ini dapat menjana pendapatan bagi memperbaiki taraf hidup mereka.
Program-program berkenaan termasuklah: (i) Kolaborasi Strategik bersama Kementerian Pembangunan Usahawan dan Koperasi (MEDAC) Jabatan Pembangunan Wanita (JPW) telah melaksanakan program penjanaan pendapatan wanita melalui keusahawanan menerusi program kolaborasi strategik KPWKM dan MEDAC seperti berikut: a. TEKUN: Program Bantuan Pembiayaan Berkelompok TemanNita; b. Perbadanan Nasional (PNS): Sebuah program keusahawanan berkonsepkan Francais: NO SOALAN: 16 c. INSKEN: Program INSKEN Bumiputera Business Coaching (IBBC) (ii) Kolaborasi Strategik JPW dengan pelbagai pihak seperti TalentCorp dan PERKESO (menyediakan peluang pekerjaan kepada wanita) a. Sehingga 30 September 2021, sebanyak 13 Program Karnival Kerjaya dan Usahawan Wanita telah dilaksanakan, melibatkan 189 majikan dengan 16,751 tawaran pekerjaan dengan penyertaan sebanyak 6,311 peserta.
b. PERKESO turut melaksanakan pelbagai program perkhidmatan pekerjaan yang membantu 171,856 wanita Kembali Bekerja ataupun Bermula Bekerja sejak penularan wabak COVID 19 hingga kini.
(iii) Program Bantuan MyKasih Kapital: a. Satu inisiatif di bawah Yayasan Kebajikan Negara (YKN); b. Merupakan bantuan berbentuk keusahawanan sosial dan kebajikan produktif yang diberi khusus kepada golongan wanita pencari nafkah yang sedang bergelut dengan masalah kewangan bagi menjana semula ekonomi keluarga; dan c. Sehingga Ogos 2021, seramai 18 ribu peserta telah menerima insentif ini melibatkan peruntukan sebanyak RM13.5 juta.
(iv) Program Pembangunan Klien Produktif 2 Tahun (2 Years Exit Programme, 2YEP) a. Jabatan Kebajikan Masyarakat (JKM) melalui Pelan Transformasi JKM telah memberi fokus dan penekanan kepada usaha ke arah pendayaupayaan klien khususnya penerima NO SOALAN: 16 bantuan melalui pelaksanaan kebajikan produktif dan Program Pembangunan Klien Produktif 2 Tahun (2YEP) dibangunkan.
b. Pendekatan Kebajikan Produktif yang mula diperkenalkan pada 2010 adalah satu bentuk usaha yang mensasarkan penerima bantuan kebajikan supaya dapat terus hidup berdikari melalui pembelajaran pelbagai kemahiran kehidupan (survival skills) agar tidak selamanya bergantung kepada bantuan kerajaan buat selama-lamanya.

Pendekatan ini sangat menekankan kepada pemerkasaan klien agar lebih bermotivasi memperolehi latihan kemahiran yang bersesuaian dengan keupayaan mereka.
(v) Bantuan Bakul Makanan a. Kementerian Pembangunan Wanita, Keluarga dan Masyarakat (KPWKM) melalui Jabatan Kebajikan Masyarakat (JKM) telah dipertanggungjawabkan untuk menguruskan program penyampaian bakul makanan.

Ia merupakan satu inisiatif prihatin Kerajaan bertujuan untuk memastikan rakyat yang terkesan, terjejas dan memerlukan bantuan sepanjang pandemik COVID-19 dibantu bagi memastikan rakyat dapat meneruskan kelangsungan hidup mereka.
b. Sejumlah RM106.8 juta telah dibelanjakan sepanjang bulan Mac 2020 hingga Julai 2021 yang mana RM34.6 juta menggunakan Tabung COVID-19 manakala RM72.2 juta menggunakan peruntukan Kementerian Kewangan.

Nilai bakul bagi agihan Fasa 1 iaitu pada Mac 2020 adalah berjumlah RM50 manakala nilai bakul bagi Fasa 2 dan seterusnya telah dinaikkan kepada RM100 dan sehingga kini telah memberi manfaat kepada 1,121,385 Ketua Isi Rumah (KIR).
NO SOALAN: 16 (vi) Penyediaan Peluang Pekerjaan dan Penjanaan Pendapatan Melalui Kursus Asuhan dan Didikan Awal Kanak-kanak PERMATA Selain itu, wanita daripada kategori B40 dan Ibu Tunggal juga berpeluang untuk menjana pendapatan dan menceburi bidang asuhan dan jagaan kerana Institut Sosial Malaysia turut menawarkan Kursus Asuhan dan Didikan Awal Kanak-kanak PERMATA secara percuma.

Pada tahun 2020, seramai 180 orang peserta telah mengikuti kursus tersebut dan program ini turut diadakan pada tahun 2021.
(vii) Penyediaan Peluang Pekerjaan dan Penjanaan Pendapatan Dalam Industri Penjagaan Postnatal (Ibu Selepas Bersalin) a. KPWKM sedang berusaha untuk membaiki taraf ekonomi serta kualiti kehidupan wanita pelbagai kategori (termasuk ibu tunggal) dan dalam rangka membangunkan Industri Penjagaan Ibu Bersalin yang lebih komprehensif dan kompetitif.

Program Penjagaan Ibu Selepas Bersalin Mamacare merupakan satu Program Penjagaan Ibu Selepas Bersalin Tradisional Melayu yang dipermodenkan.
b. Ianya satu Inovasi Sosial yang diperkenalkan oleh KPWKM melalui agensinya iaitu Lembaga Penduduk dan Pembangunan Keluarga Negara (LPPKN) telah berjaya mewujudkan profesion pekerjaan iaitu Pengamal Mamacare dimana seramai 1,431 telah dilatih di seluruh negara sejak mula diperkenalkan pada tahun 2012. c. Program ini bukan sahaja telah melahirkan “golongan pekerja” malah telah membuka peluang perniagaan dan usahawan dalam bidang SPA, perniagaan bahan dan keperluan NO SOALAN: 16 penjagaan ibu selepas bersalin, bayi dan kecantikan.
Sebanyak 272 Pengamal Mamacare yang memberi perkhidmatan melalui kedai SPA dan 895 Pengamal Mamacare melalui perkhidmatan secara Mobile SPA.

Sekian, terima kasih.
NO SOALAN: 17 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB PUAN WAN MARTINA BINTI WAN YUSOFF TARIKH : 18 OKTOBER 2021 Puan Wan Martina binti Wan Yusoff minta MENTERI KEWANGAN menyatakan adakah kadar pertumbuhan KDNK 2021 dalam julat 3.0% hingga 4.0% akan dapat dicapai memandangkan masih terdapat negeri-negeri masih dalam Fasa 1 Pelan Pemulihan Negara dan kadar vaksinasi masih belum mencapai kadar peratusan untuk membolehkan ekonomi dibuka sepenuhnya menjelang suku tahun keempat 2021.
NO SOALAN: 17 JAWAPAN Tuan Yang di-Pertua, Untuk makluman Ahli Yang Berhormat, 1.

Kerajaan telah dan sedang melaksanakan pelbagai inisiatif bagi memulihkan ekonomi di samping melindungi nyawa dan kehidupan rakyat yang terjejas akibat pandemik COVID-19.

Antara inisiatif utama untuk terus menyokong sektor yang terkesan dan merancakkan semula aktiviti ekonomi adalah pelaksanaan sejumlah lapan pakej bantuan dan rangsangan bernilai 530 bilion ringgit sejak bulan Mac tahun 2020.
Selain itu, Kerajaan sedang melaksanakan Pelan Pemulihan Negara (atau PPN) yang merupakan suatu pelan holistik yang menggariskan langkah-langkah penyelesaian bagi membolehkan sektor ekonomi dibuka dan aktiviti sosial diteruskan semula dengan teratur dan selamat, sekaligus menjana pertumbuhan ekonomi dan meningkatkan kesejahteraan hidup rakyat.

2.
2.

Berikutan pelaksanaan pelbagai pakej bantuan dan PPN berkenaan, trend pemulihan ekonomi telah dapat dilihat di mana Keluaran Dalam Negeri Kasar (atau KDNK) negara telah berkembang sebanyak 7.1 peratus pada separuh pertama tahun 2021 berbanding penguncupan sebanyak 8.4 peratus pada tempoh yang sama tahun 2020.

Namun, pelaksanaan semula langkah pembendungan pandemik yang lebih ketat mulai Mei 2021 susulan ancaman varian baharu COVID-19 telah menjejaskan momentum pertumbuhan ekonomi pada tahun 2021.
Justeru, unjuran pertumbuhan ekonomi tahun 2021 telah disemak semula pada bulan Ogos 2021 kepada antara 3 hingga 4 peratus, iaitu lebih NO SOALAN: 17 rendah berbanding anggaran awal pada bulan Mac 2021 antara 6 hingga 7.5 peratus.

Ini adalah selari dengan unjuran oleh agensi antarabangsa, seperti Tabung Kewangan Antarabangsa (atau IMF), yang mengunjurkan ekonomi Malaysia bagi tahun 2021 berkembang sebanyak 3.5 peratus manakala unjuran Bank Dunia pula adalah sebanyak 3.3 peratus.

3.
3.

Semakan semula unjuran KDNK tersebut juga adalah berdasarkan andaian pembukaan semula sektor ekonomi dan sosial pada suku keempat 2021 berikutan kemajuan dan keberkesanan pelaksanaan program imunisasi COVID-19 yang memberangsangkan.

Dengan pencapaian melebihi 90 peratus bagi individu dewasa yang lengkap vaksinasi, pergerakan merentas negeri telahpun dibenarkan yang akan memulihkan banyak sektor ekonomi yang terjejas teruk, terutamanya sektor pelancongan dan aktiviti sosial.
Kerajaan yakin dengan kadar vaksinasi yang memberangsangkan ini, lebih banyak sektor ekonomi dapat dibuka secara berperingkat seterusnya mendorong sentimen positif dalam kalangan perniagaan dan pengguna.

4.

Kini, sebahagian besar kes positif COVID-19 tidak bergejala atau bergejala ringan dan kadar kemasukan hospital bagi kes COVID-19 juga telah berkurangan.
Pelaksanaan pelbagai pakej rangsangan, bantuan ekonomi, pelan pemulihan dan langkah Bajet 2021 yang berterusan serta disokong oleh pemulihan ekonomi dan perdagangan global dijangka membantu mengekalkan momentum pertumbuhan KDNK sehingga tahun 2022.
Kesinambungan objektif PPN yang memberi penekanan kepada usaha untuk menggiatkan semula aktiviti ekonomi juga akan diteruskan melalui inisiatif-inisiatif yang akan diumumkan di bawah Bajet 2022, seterusnya melalui langkah-langkah di bawah Fasa Reform selaras dengan pelaksanaan Rancangan Malaysia ke-12.

NO SOALAN: 17 Tuan Yang di-Pertua, 5.

Namun, Kerajaan sedar bahawa terdapat risiko terhadap prospek pertumbuhan ekonomi dalam jangka pendek.
Risiko tersebut termasuklah wabak COVID-19 yang berpanjangan dengan kemunculan varian baharu yang lebih merbahaya, ketidaktentuan pasaran kewangan global, pemulihan pasaran buruh yang lebih perlahan, gangguan penawaran komoditi dan ketegangan geopolitik.

Kerajaan akan terus memantau perkembangan ekonomi global dan domestik terkini dengan teliti bagi mengenal pasti sebarang risiko yang boleh menjejaskan prospek pertumbuhan KDNK negara pada tahun 2021.
Sekiranya terdapat keperluan untuk menyemak semula unjuran antara 3 hingga 4 peratus tersebut, Kerajaan akan mengumumkan unjuran terkini semasa pembentangan Bajet 2022 yang dijadualkan pada akhir bulan Oktober 2021, Insya-Allah.

Sekian, terima kasih.
NO SOALAN: 18 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB DATUK RAS ADIBA BINTI MOHD RADZI TARIKH : 18 OKTOBER 2021 Datuk Ras Adiba binti Mohd Radzi minta PERDANA MENTERI menyatakan berapa tempoh masa yang masih diperlukan oleh Kerajaan bagi menjayakan Dasar 1% OKU dalam sektor awam yang masih tidak capai lebih tiga dekad serta usaha Kerajaan bagi memastikan Dasar 1% OKU diluaskan kepada semua GLC di negara ini.
NO SOALAN: 18 JAWAPAN YB DATUK DR. ABD LATIFF AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua, Untuk makluman Ahli Yang Berhormat, 1.

Kerajaan kekal komited untuk meningkatkan peluang pekerjaan kepada golongan OKU melalui dasar 1% peluang pekerjaan dalam perkhidmatan awam.
Kerajaan juga telah bersetuju dengan pelaksanaan Pelan Perancangan Bersepadu Penambahbaikan Penyertaan OKU dalam Perkhidmatan Awam serta mengenalpasti sebanyak 196 skim perkhidmatan yang sesuai diisi oleh OKU.
Daripada jumlah tersebut, sebanyak 64 skim perkhidmatan adalah melalui kelayakan masuk ijazah, 51 skim perkhidmatan kelayakan masuk STPM/Diploma, 47 skim perkhidmatan kelayakan masuk SPM, 8 skim perkhidmatan kelayakan masuk PMR dan baki 26 skim perkhidmatan melibatkan kelayakan masuk bersepadu iaitu melibatkan dua atau lebih kelompok kelayakan.

2.

Pencapaian pengisian OKU dalam perkhidmatan awam bagi tahun 2019 hingga Jun 2021 masih berada di bawah sasaran, iaitu 0.3 peratus.
Walaupun rekod Suruhanjaya Perkhidmatan Pendidikan (SPP) dan Suruhanjaya Perkhidmatan Awam (SPA) menunjukkan terdapat trend peningkatan permohonan kerja oleh OKU dalam tempoh yang sama, namun bilangan tawaran pelantikan oleh kedua-dua Pihak Berkuasa Melantik tersebut adalah masih NO SOALAN: 18 rendah.

Hal ini berlaku kerana calon tidak melepasi tapisan syarat skim atau tapisan syarat Ketua Perkhidmatan.
Selain itu, pelaksanaan Perintah Kawalan Pergerakan sejak pandemik COVID-19 melanda negara ini telah turut menjejaskan aktiviti urusan pengambilan yang membabitkan urusan turun padang.

Walaupun beberapa kelonggaran telah disediakan semasa urusan pengambilan, bilangan calon OKU yang mencapai tahap kompetensi asas yang diperlukan masih rendah.

3.
3.

YAB Perdana Menteri amat prihatin mengenai kedudukan OKU dan telah menyarankan supaya kerajaan mengambil pendekatan keseluruhan negara atau whole-of-nation approach dalam melaksanakan pembaharuan dan misi negara.

Berdasarkan pendekatan keseluruhan kerajaan (whole-of-government approach), terdapat beberapa aspek yang perlu diberi perhatian bagi menjayakan dasar 1% pengisian OKU dalam perkhidmatan awam.
Tiga (3) aspek utama adalah: a) ketersediaan OKU itu sendiri untuk bekerja, terutama dari segi kompetensi dan keupayaan (capability); b) peranan KPWKM selaku peneraju pembangunan OKU negara; dan c) peranan majikan dalam menyediakan prasarana dan kemudahan kepada OKU di tempat kerja.

4.
4.

Bagi aspek ketersediaan bekerja, OKU tersebut perlu: a) Berdaftar dengan JKM; NO SOALAN: 18 b) Berada dalam lingkungan umur boleh bekerja (18 tahun hingga 58 tahun); c) Mempunyai tahap kelayakan minima sebagaimana ditetapkan dalam syarat skim perkhidmatan masing-masing; dan d) Berkeupayaan untuk bekerja.

Tuan Yang di-Pertua, 5.

Bagi meningkatkan peratusan OKU dalam sektor awam, Kerajaan juga akan memberi fokuskepada pembangunan kompetensi dan keupayaan golongan OKU.
Dengan peningkatan kompetensi dan keupayaan, lebih ramai calon OKU akan melepasi tahap kompetensi asas dan bersedia untuk bekerja.

Untuk itu, Kementerian Pembangunan Wanita, Keluarga dan Masyaraka (KPWKM) berperanan menerajui program pembangunan kapasiti OKU bagi meningkatkan kemahiran, keyakinan diri dan tahap kebolehgajian calon OKU.
Pihak majikan pula perlu memainkan peranan untuk mempertingkatkan kesediaan kemudahan dan infrastruktur yang mesra OKU dan menyediakan program sokongan bagi OKU yang dilantik.

6.

Keberhasilan usaha memperluaskan peluang pekerjaan bagi OKU dalam sektor awam memerlukan penglibatan dan komitmen padu semua pihak berkepentingan.
Di samping itu, Kerajaan juga amat mengalu-alukan mana-mana Badan Bukan Kerajaan (NGO) untuk berganding bahu dan bekerjasama dengan pihak kementerian yang berkaitan dalam memastikan OKU yang berupaya untuk bekerja diberikan latihan dan kemahiran asas pekerjaan.

NO SOALAN: 18 7.

Pada masa yang sama, Kerajaan juga menyarankan agar Syarikat Berkaitan Kerajaan (GLC) melaksanakan juga dasar 1% OKU ini di peringkat syarikat masing-masing.
Dasar ini perlu didukung oleh semua pihak dan usaha untuk mencapai matlamatnya hendaklah dilakukan secara menyeluruh dari pelbagai pihak termasuk peranan masyarakat dalam memperkasakan golongan OKU.

Sekian, terima kasih.


NO SOALAN: 19 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DR. AHMAD AZAM BIN HAMZAH TARIKH : 18 OKTOBER 2021 Dr. Ahmad Azam Bin Hamzah minta MENTERI PENGAJIAN TINGGI menyatakan bagaimanakah prestasi mahasiswa sepanjang pengajian dijalankan secara maya.
NO SOALAN: 19 JAWAPAN: Tuan Yang di-Pertua, Untuk makluman Ahli Yang Berhormat Seiring dengan Perintah Kawalan Pergerakan (PKP) yang dilaksanakan oleh Kerajaan Malaysia bagi membendung penularan wabak COVID-19 sejak tahun 2020, kaedah Pembelajaran dan Pengajaran Dalam Talian (PdPDT) atau secara maya merupakan suatu keperluan dan telah dilaksanakan oleh semua IPT.
Dalam keadaan pandemik, prestasi pelajar diukur melalui pencapaian penilaian dan pentaksiran serta penglibatan dalam aktiviti kokurikulum yang dijalankan secara dalam talian.

Selain itu, pelbagai kaedah penilaian juga dilaksanakan mengikut kesesuaian kursus seperti melalui tugasan, peperiksaan dalam talian dan penilaian-penilaian dalam talian lain yang dianggap sesuai oleh ketua program bagi memastikan Hasil Pembelajaran Kursus (CLO) tercapai.
Pelaksanaan PdPDT di Institut Pendidikan Tinggi (IPT) turut menggunakan sidang video secara langsung bersama-sama pensyarah melalui aplikasi seperti BigBlueButton, Microsoft Teams, Cisco Webex dan Google Meet serta perkongsian maklumat melalui platform komunikasi dan media sosial.
Dalam masa yang sama, penggunaan sumber bahan digital seperti video pengajaran dan pembelajaran, nota pengajaran dan latihan yang telah disediakan oleh pensyarah melalui aplikasi seperti Sistem Pengurusan Pembelajaran (LMS), Google Classroom, video repositori, video rakaman, serta aplikasi secara dalam talian yang bersesuaian seperti kuiz, forum, aplikasi pembelajaran berasaskan web, platform komunikasi dan media sosial turut membantu NO SOALAN: 19 pelajar meneruskan pembelajaran sepanjang tempoh pandemik.
Pendekatan-pendekatan ini dilaksanakan dengan mengambil kira cabaran yang dihadapi pelajar untuk mendapatkan akses kepada internet selain bertujuan mencapai objektif pembelajaran yang telah ditetapkan dalam kurikulum bagi mencapai standard kualiti akreditasi.

Sementara itu, sepanjang tempoh pembelajaran secara maya ini, pensyarah IPT juga perlu menyediakan laporan Pencapaian Analisis Hasil Pembelajaran Kursus terhadap pencapaian pelajar.
Melalui laporan ini, pensyarah perlu memberikan pandangan dan cadangan penambahbaikan termasuk kaedah PdP dan pentaksiran dalam talian yang bersesuaian sekiranya diperlukan.

Dalam masa yang sama, keterlibatan pelajar dalam aktiviti kokurikulum secara dalam talian turut digalakkan sama ada di peringkat universiti atau kebangsaan seperti penyertaan pelajar dalam Pertandingan Pidato Secara Dalam Talian, Pertandingan e-SULAM Innovate dan sebagainya.
Justeru, prestasi pembelajaran dan pencapaian pelajar sepanjang PdPDT adalah diteruskan seperti sebelum ini.

Melalui kesemua pelaksanaan yang dinyatakan secara serentak dan berterusan, prestasi pelajar sepanjang tempoh pembelajaran secara maya juga adalah sangat memuaskan dan berada dalam kualiti yang setara dengan pembelajaran secara bersemuka.

Sekian, terima kasih.
NO SOALAN: 20 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATO’ SRI VELL PAARI A/L TUN SAMY VELLU TARIKH : 18 OKTOBER 2021 Dato' Sri Vell Paari a/l Tun Samy Vellu minta MENTERI LUAR NEGERI menyatakan bilakah Kerajaan akan melaksanakan ASEAN Travel Corridor Arrangement (TCA) dengan beberapa negara yang mempunyai kes COVID-19 yang rendah memandangkan Malaysia adalah negara yang sangat bergantung kepada industri pelancongan sebagai sumber ekonomi negara.
NO SOALAN: 20 JAWAPAN Tuan Yang di-Pertua, Saya mengucapkan terima kasih kepada YB Dato' Sri Vell Paari a/l Tun Samy Vellu atas pertanyaan yang dikemukakan.

Tuan Yang di-Pertua, 2 Seperti jawapan kami kepada soalan No.
1 mengenai perkara yang sama pada 5 Oktober 2021, Kerangka Pengaturan Koridor Perjalanan ASEAN atau ASEAN Travel Corridor Arrangement Framework (ATCAF) adalah satu inisiatif ASEAN untuk memudahcara perjalanan ahli-ahli peniagaan di bawah kategori “essential business travellers” dan juga lawatan-lawatan rasmi kerajaan, dengan pematuhan protokol kesihatan dan prosedur operasi standard yang ketat.
Pengaturan ini bertujuan untuk merancakkan kembali kegiatan ekonomi serantau yang teruk terjejas akibat pandemik COVID-19 dan mempersiapkan rantau ini untuk menghadapi fasa pemulihan sosio-ekonomi pasca pandemik dengan lebih baik serta teratur.

3.

ATCAF adalah pengaturan perjalanan yang bakal dilaksanakan secara sukarela oleh negara-negara anggota ASEAN yang berminat dan kerangka ini tidak mengikat dari segi perundangan.
Ia berfungsi sebagai kerangka yang menyeluruh bagi satu negara anggota ASEAN untuk mengadakan pengaturan perjalanan secara dua hala dengan satu negara anggota yang lain.

NO SOALAN: 20 4.

ATCAF telah diterima pakai oleh Majlis Penyelarasan ASEAN (ASEAN Coordinating Council - ACC) ke-29 pada 2 Ogos 2021.
Seterusnya, Mesyuarat Kumpulan Kerja Majlis Penyelarasan ASEAN Mengenai Kecemasan Kesihatan Awam (ASEAN Coordinating Council Working Group on Public Health Emergencies - ACCWG-PHE) pada 27 September 2021 telah mencadangkan agar Pasukan Khas atau Task Force ATCAF diberi mandat yang lebih meluas termasuk untuk memantau dan menyelaras pelaksanaan dan pengoperasian ATCAF.

5.
5.

Cadangan tersebut telah dibincangkan oleh Menteri-menteri Luar Negeri negara-negara anggota ASEAN, termasuk YB Menteri Luar Negeri, semasa mesyuarat ACC ke-30 yang telah diadakan pada 4 Oktober 2021.

Hasil dari perbincangan tersebut, satu kesepakatan telah dicapai untuk memberi mandat kepada Task Force ATCAF untuk memantau dan menyelaras pelaksanaan dan pengoperasian ATCAF.

6.
6.

Lanjutan dari keputusan ini, Kerajaan sedang mengambil tindakan susulan untuk memeterai perjanjian dua hala dengan negara-negara anggota ASEAN yang berminat untuk mengadakan pengaturan perjalanan dengan Malaysia apabila ATCAF mula beroperasi.

Sekian, terima kasih.


NO SOALAN: 21 PEMBERITAHUAN PERTANYAAN LISAN DEWAN NEGARA, MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATUK WIRA KOH NAI KWONG TARIKH : 18 OKTOBER 2021 Datuk Wira Koh Nai Kwong minta KEMENTERIAN BELIA DAN SUKN menyatakan insentif-insentif yang diberikan kepada golongan belia menceburi diri dalam pelbagai bidang yang dapat memberi sumbangan kepada pembangunan dalam negara ini.
NO SOALAN: 21 JAWAPAN Tuan Yang di-Pertua, Untuk makluman Ahli Yang Berhormat, Kementerian Belia dan Sukan (KBS) percaya bahawa pemberian insentif-insentif kepada golongan belia melalui pelaksanaan program-program dapat memberikan sumbangan kepada pembangunan belia dan seterusnya memperkasa pembangunan negara.
Pemberian insentif yang disalurkan melalui Jabatan Belia dan Sukan adalah melalui pelaksanaan program seperti berikut:- i. Anugerah Perdana Belia Negara (APBN) • Merupakan program yang mengiktiraf dan memberi penghargaan kepada individu dan pertubuhan belia melalui pemberian insentif berupa hadiah wang tunai bagi setiap kategori yang dipertandingkan.

• Sebanyak empat kategori yang dipertandingkan: Kategori Pertubuhan Belia; Kategori Individu Lelaki; Kategori Individu Wanita; Kategori Emas Remaja Perdana.
• Kategori Anugerah Khas APBN tidak dipertandingkan dan dipilih oleh Pejabat YB Menteri atas sumbangan dan pencapaian individu.

NO SOALAN: 21 • Hadiah wang tunai yang ditawarkan berjumlah: RM50,000 bagi Johan Kategori Pertubuhan Belia; RM20,000 bagi Johan Kategori Individu (Lelaki dan Wanita); RM10,000 bagi Kategori Emas Remaja Perdana dan Anugerah Khas APBN.

ii.
ii.

Felo Perdana dan Felo Korporat • Felo Perdana ialah program berkonsepkan mentoring melibatkan penempatan mantee (felo) bersama Ahli Jemaah Menteri dan mula diperkenalkan pada tahun 2013.

• Felo Korporat ialah program berkonsepkan mentoring melibatkan penempatan mantee (felo) bersama Ketua Pegawai Eksekutif Syarikat Korporat dan mula diperkenalkan pada tahun 2019.
• Penawaran insentif berbentuk elaun bulanan seperti berikut: RM1,000 untuk Siswa (Pelajar yang sedang mengikuti pengajian di Institusi Pengajian Tinggi); RM2,000 untuk Graduan (graduan baharu daripada Institut Pengajian Tinggi).

• Tempoh penempatan Felo Perdana adalah seperti berikut: Siswa (minimum enam minggu; maksimum tiga bulan); Graduan (minimum tiga bulan; maksimum enam bulan).
NO SOALAN: 21 • Sehingga 2020, sebanyak 615 orang yang mengikuti program Felo Perdana dan 62 orang yang mengikuti Felo Korporat telah menerima manfaat daripada insentif yang ditawarkan.

iii.

Malaysia Vaccine Support Volunteers (MyVac) • MYVac diwujudkan khusus untuk membantu kerajaan dan belia melalui aspek sukarelawan bukan kesihatan dalam melancarkan proses pemberian vaksin kepada rakyat menerusi Program Imunisasi COVID-19.

Kebangsaan (PICK).
Kebangsaan (PICK).

• Sehingga kini, seramai 8,208 belia telah dilibatkan sebagai sukarelawan merangkumi 427 Pusat Pemberian Vaksin (PPV) Awam/ Intergrasi di seluruh negara.

Jumlah keseluruhan insentif elaun sebanyak RM4,881,900 telah diperuntukan oleh kerajaan kepada golongan belia yang terkesan kehilangan pendapatan dan pekerjaan akibat pandemik.

NO SOALAN: 21 iv.
NO SOALAN: 21 iv.

Geran Prihatin Sukan (GPIS) • GPIS merupakan insentif khusus dalam membantu sektor sukan dan rekreasi yang terjejas bagi menggerakan industri sukan yang kerugian disebabkan pandemik COVID-19.

Insentif ini secara tidak langsung membantu pemain industri khasnya belia untuk meneruskan perniagaan berorientasikan sukan dan rekreasi.
• Sehingga Ogos 2021, Insentif sebanyak RM3,000.00 melalui GPIS ini telah membantu sebanyak 250 syarikat yang dimiliki oleh golongan belia bagi menjalankan perniagaan untuk terus menjana pendapatan dan mengerakkan ekonomi setempat.

Sekian, terima kasih.


NO SOALAN: 22 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB DATO ZAIEDI HAJI SUHAILI TARIKH : 18 OKTOBER 2021 Dato Zaiedi Haji Suhaili minta MENTERI KANAN PENDIDIKAN menyatakan jumlah sekolah-sekolah daif Sarawak yang dinaik taraf dan dibaik pulih pada tahun 2021 dan sejauh mana perancangan Kerajaan pada tahun 2022.
NO SOALAN: 22 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) sentiasa memberi perhatian kepada usaha menyediakan fasiliti bangunan dan kemudahan sekolah yang dapat berfungsi dengan baik, untuk semua sekolah di seluruh negara termasuk negeri Sarawak.

Ini adalah penting untuk memastikan prasarana yang kondusif serta pengajaran dan pembelajaran dilaksanakan dalam keadaan selamat serta selesa di sekolah.
Untuk makluman Ahli Yang Berhormat, di bawah Rancangan Malaysia ke-12 Rolling Plan 1 (RP 1) tahun 2021, sebanyak 59 projek dengan kos berjumlah RM402.7 juta telah diluluskan untuk menaik taraf dan membangunkan semula sekolah yang mempunyai bangunan daif di negeri Sarawak.

Daripada jumlah tersebut, 54 projek adalah di bawah peruntukan RM1 bilion (Fasa 3) dengan kos berjumlah RM300 juta.

Manakala 5 projek diluluskan di bawah peruntukan pembangunan (DE) dengan kos berjumlah RM102.71 juta.
Sehingga 1 Oktober 2021, kesemua 59 projek berada dalam fasa pra pembinaan dan dilaksana oleh Jabatan Kerja Raya Sarawak.

Bagi Rancangan Malaysia Ke-12 (RMKe-12) Rolling Plan 2 (RP2) tahun 2022, KPM telah mengemukakan 14 permohonan projek menaik taraf dan pembangunan semula sekolah yang mempunyai bangunan daif di negeri Sarawak.

Skop projek meliputi pembinaan gantian bangunan NO SOALAN: 22 sekolah, gantian rumah guru dan perolehan tapak bagi pembinaan gantian penuh bangunan sekolah.
Permohonan ini masih dalam pertimbangan agensi pusat dan kelulusan adalah tertakluk kepada kedudukan kewangan kerajaan.

Sekian, terima kasih.


NO SOALAN: 23 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB TUAN MUHAMMAD ZAHID BIN MD ARIP TARIKH : 18 OKTOBER 2021 Tuan Muhammad Zahid bin Md Arip minta MENTERI KOMUNIKASI DAN MULTIMEDIA menyatakan langkah komprehensif bagi menangani isu berita palsu seperti contohnya isu "#kerajaangagal" yang ditularkan di sosial media sebelum ini.
NO SOALAN: 23 JAWAPAN Tuan Yang di-Pertua, Untuk makluman Yang Berhormat, Kerajaan memandang serius tentang keberkesanan Kerajaan untuk menyampaikan maklumat dan juga cabaran-cabaran semasa yang yang berpunca daripada misinformation, disinformation dan sebagainya.

Kita semua sedia maklum bahawa sesebuah Kerajaan yang berkesan adalah Kerajaan yang dapat menyampaikan maklumat dengan pantas dan tepat serta difahami oleh rakyat.
Di peringkat Jemaah Menteri, satu jawatankuasa telah dibentuk yang terdiri daripada sepuluh (10) Menteri yang bersidang pada setiap minggu untuk membuat penelitian dan pengkajian aspek yang berkaitan dengan komunikasi Kerajaan yang kebetulannya dipengerusikan oleh YBM KKMM.
Kementerian Komunikasi dan Multimedia Malaysia melalui Jabatan Penerangan Malaysia (JaPen) sentiasa melaksanakan hebahan maklumat yang sahih dalam memberi penjelasan bagi menangani isu penyebaran berita palsu dalam kalangan rakyat terutama berkaitan inisiatif-inisiatif kerajaan dalam membantu meringankan beban rakyat semasa tempoh mencabar dalam memerangi pandemik.
Untuk memberikan penekanan kepada komunikasi yang berkesan, KKMM bercadang untuk mewujudkan satu Command Centre Coomunication (Pusat Kawalan Komunikasi).

Satu kajian penelitian NO SOALAN: 23 sedang dilakukan untuk membolehkan Pusat Kawalan Komunikasi ini berfungsi dengan lebih berkesan supaya segala yang diputuskan oleh Kerajaan dapat disampaikan kepada kumpulan sasar dengan secara lebih tepat dan lebih pantas.
Jentera penerangan Kerajaan akan diperkemaskan bukan sahaja di peringkat Jabatan Penerangan yang berada di daerah-daerah tetapi juga penglibatan komuniti empowerment termasuk menghidupkan apa yang akan kita namakan sebagai Komuniti Keluarga Malaysia, iaitu satu bentuk kerjasama NGO diakar umbi agar mereka dapat bersama-sama dengan Kerajaan di bawah konsep Community Empowerment untuk menyampaikan dan menerima mesej-mesej Kerajaan.
Pusat Internet Komuniti (PIK) juga akan diubahsuai untuk menjadi pusat-pusat penyampaian penyaluran maklumat.

Pada masa ini terdapat hampir 873 PIK yang akan diubah menjadi Pusat Digital Ekonomi Keluarga Malaysia dan dengan kemudahan yang ada, ianya akan turut membantu usaha-usaha Kerajaan menyampaikan maklumat kepada rakyat dan masyarakat dengan lebih berkesan dan bersasar.
Pada masa yang sama, peranan dan usaha-usaha lain oleh jabatan dan agensi Kerajaan dan di bawah KKMM termasuk RTM, BERNAMA dan juga JaPen telah menjalankan pelbagai usaha bersesuaian dengan kaedah-kaedah semasa menggunakan pelbagai media bukan sahaja secara bersemuka tetapi juga menggunakan media sosial dan kaedah-kaedah yang terkini.

Usaha-usaha penyampaian maklumat perlu dipertingkatkan dan pemerkasaan sistem ini perlu dilakukan.
Oleh kerana saya baharu di NO SOALAN: 23 Kementerian ini, saya memerlukan sedikit masa untuk memastikan proses merekayasa ini dapat dilakukan dengan berkesan.

Sekian, terima kasih.


NO SOALAN: 25 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB DATUK BOBBEY BIN SUAN TARIKH : 18 OKTOBER 2021 Datuk Bobbey Bin Suan minta MENTERI ALAM SEKITAR DAN AIR menyatakan apakah status projek tebatan banjir terkini di seluruh negara dan usaha Kementerian dalam memastikan agar isu banjir ini dapat diatasi sebaik mungkin.
NO SOALAN: 25 JAWAPAN Tuan Yang Di-Pertua, Untuk makluman Ahli Yang Berhormat, 1.

Dalam usaha Kerajaan untuk mengurangi masalah banjir di seluruh negara, sebanyak RM9.19billion telah diluluskan di bawah RMKe-12 bagi 98 projek Rancangan Tebatan Banjir (RTB) dan Saliran Bandar di seluruh negara.

Sehingga September 2021, 7 projek telah siap dan dalam tempoh Defect Liability Period (DLP), 27 dalam pelaksanaan dan 64 di peringkat pra pelaksanaan.

2.
Kementerian Alam Sekitar dan Air (KASA) melalui Jabatan Pengairan dan Saliran (JPS) telah mengambil langkah-langkah untuk mengatasi masalah banjir seperti berikut:- a) Penyediaan Pelan Pengurusan Lembangan Sungai Bersepadu (IRBM) bagi lembangan-lembangan sungai utama, Pelan Induk Tebatan Banjir bagi lembangan sungai yang terjejas banjir dan Kajian Pelan Induk Saliran Mesra Alam di bandar-bandar utama di seluruh Malaysia untuk diguna pakai dan dijadikan panduan oleh semua Pihak Berkuasa Tempatan (PBT) untuk semua jenis pembangunan; b) Pemakaian garis panduan Manual Saliran Mesra Alam (MSMA) yang disediakan oleh JPS; NO SOALAN: 25 c) Kerjasama di antara PBT dan JPS dalam usaha menangani masalah banjir kilat yang berlaku di seluruh negara dengan memantapkan lagi mekanisme pematuhan ulasan saliran oleh JPS dalam proses permohonan kebenaran merancang bagi sesebuah pembangunan di dalam sistem One Stop Centre (OSC); dan d) Melaksanakan membaiki sistem saliran melalui kerja-kerja pembinaan dan menaiktaraf infrastruktur saliran seperti membina dan menaiktaraf kolam takungan dan menaiktaraf sistem perparitan sedia ada.
3.

Tabiat suka membuang sampah ke dalam longkang juga menyebabkan kejadian banjir kilat.

Dalam hal ini, KASA ingin menyeru semua Ahli Yang Berhormat untuk mengadakan program kesedaran di kawasan masing-masing bagi mengubah sikap dan tingkah laku masyarakat ke arah memelihara sungai dan alam sekitar.

Sekian, terima kasih.
NO SOALAN: 25 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATO' KESAVADAS A/L A.ACHYUTHAN NAIR TARIKH : 18 OKTOBER 2021 Dato' Kesavadas a/l A.Achyuthan Nair minta MENTERI KESIHATAN menyatakan dapatan saintifik yang telah dikaji oleh Kementerian dalam menentukan pelaksanaan dos ketiga bagi setiap jenis sebagai strategi persediaan bagi membendung penularan jangkitan COVID-19 yang bermutasi menghasilkan varian Delta, Lambda sebagainya.
NO SOALAN: 25 JAWAPAN Tuan Yang di-Pertua, Untuk makluman Ahli Yang Berhormat, 1.

Berhubung keperluan pengambilan dos ketiga bagi vaksin COVID-19, beberapa kajian telah dilaksanakan di beberapa negara melibatkan beberapa vaksin yang digunakan sebagai dos ketiga serta dos penggalak.
Antara hasil dapatan kajian adalah adalah seperti berikut : i) Suntikan dos ketiga a) Pemberian Vaksin Comirnaty dos ketiga pada penerima transplantasi organ menunjukkan peningkatan imunogenisiti vaksin yang ketara (dari 40% hingga 68%).

b) Selain itu, kajian terbaru telah diterbitkan di dalam Jurnal Nature Medicine bertarikh 30 September 2021 berhubung Kajian Tindak Balas Imun Terhadap dua dan tiga dos vaksin Comirnaty (Pfizer BioNtech) pada pesakit cancer.
Hasil dapatan kajian menunjukkan bahawa dos Comirnaty (Pfizer-BioNtech) ketiga selamat, meningkatkan imuniti humoral terhadap SARS-CoV-2 dan bermanfaat secara imunologi bagi pesakit barah dengan rawatan kemoterapi aktif.

NO SOALAN: 25 ii) Dos Penggalak (booster) a) Pemberian dos penggalak Vaksin Vaxzevria meningkatkan tahap antibodi dengan ketara.

Antibodi peneutralan setelah dos kedua didapati lebih tinggi daripada dos ketiga terhadap varian Alpha, Beta, dan Delta.
b) Kajian di China melibatkan pemberian dos penggalak Vaksin CoronaVac diberikan 6 bulan selepas dos kedua menghasilkan peningkatan kadar antibodi yang luar biasa dan menunjukkan bahawa pemberian dua dos terdahulu menghasilkan memori imun yang baik.
c) Hasil kajian yang dijalankan di Israel yang melibatkan 1,137,804 orang yang berumur 60 tahun ke atas dan telah menerima dua dos lengkap vaksin Comirnaty menunjukkan bahawa setelah 12 hari menerima dos penggalak, kadar jangkitan di kalangan kumpulan yang menerima dos penggalak adalah lebih rendah berbanding kumpulan yang tidak menerima dos penggalak.
Manakala daripada segi keberkesanan vaksin terhadap jangkitan COVID-19 dengan gejala adalah tinggi iaitu sebanyak 91.2 % [ 95% CI ( 90.4-91.9)] di kalangan penerima dos penggalak (booster) berbanding dengan penerima 2 dos vaksin sahaja.

d) Antara kajian dos penggalak yang sedang dijalankan adalah kajian COV-BOOST di United Kingdom yang NO SOALAN: 25 melibatkan 18 lokasi kajian di seluruh England, Scotland dan Wales dan tujuh vaksin COVID-19 yang berbeza.
Kajian ini menilai keselamatan, tindak balas imun (immunogenicity) dan (reactogenicity) dos penggalak bagi COVID- 19 dos vaksin terhadap SARS-CoV2 dalam kalangan individu yang menerima dos lengkap vaksin seperti Comirnaty (Pfizer-BioNtech) atau Oxford-AstraZeneca.
Analisis awal kajian COV- BOOST yang dikemukakan kepada Joint Committee on Vaccination and Immunisation (JCVI), UK pada 14 September 2021 menunjukkan bahawa dos penggalak vaksin COVID-19 umumnya adalah selamat dan memberikan peningkatan yang besar dalam tindak balas imun yang disebabkan oleh vaksin.

Khususnya, vaksin mRNA memberikan kesan penggalak yang kuat.

2.
2.

YAB Perdana Menteri telah mengumumkan pada 19 September 2021 bahawa kerajaan telah bersetuju untuk melaksanakan pemberian dos ketiga vaksin COVID-19 bagi meningkatkan perlindungan kepada golongan rentan daripada risiko jangkitan COVID-19.

3.
3.

Sejajar dengan itu, Jawatankuasa Khas Jaminan Akses Vaksin COVID-19 (JKJAV) pada 30 September 2021 dengan berdasarkan bukti-bukti saintifik dalam dan luar negara, pendapat panel pakar perubatan dan kesihatan telah memutuskan bahawa pemberian dos tambahan bagi vaksin COVID-19 mengikut keutamaan adalah seperti berikut : NO SOALAN: 25 (i) Dos ketiga akan diberikan kepada pesakit kurang daya tahan imun (immunocompromised) seperti pesakit kanser, pesakit yang menjalani pemindahan organ dan lain-lain.
(ii) Dos penggalak (booster) pula akan diberikan mengikut keutamaan dan diberikan kepada kumpulan yang berisiko tinggi terlebih dahulu seperti: - anggota barisan hadapan - warga tua berumur ≥ 60 tahun dengan komorbiditi seperti obesiti, diabetes dan lain-lain; dan - individu yang tinggal atau staf bekerja di pusat jagaan jangka panjang (long-term care facilities) seperti rumah jagaan warga emas, nursing home dan lain- lain).

4.
4.

Pada 13 Oktober 2021, YB Menteri Kesihatan telah mengumumkan pemberian dos penggalak (booster) secara sukarela dan percuma di bawah Program Imunisasi COVID-19 Kebangsaaan (PICK).

Sejajar dengan keputusan tersebut negeri Sarawak merupakan negeri pertama memulakan pemberian dos penggalak (booster) dan sehingga 16 Oktober 2021 dan sejumlah 9,383 dos telah diberikan kepada warga emas yang berusia 60 tahun dan ke atas.

Seterusnya akan diikuti oleh anggota barisan hadapan.
Golongan ini akan diberikan dahulu memandangkan mereka terdiri daripada kumpulan berisiko tinggi.

Penerima dos penggalak tersebut terdiri daripada individu yang telah NO SOALAN: 25 menerima dos lengkap Vaksin Comirnaty (Pfizer-BioNTech) sekurang-kurangnya 6 bulan yang lepas.
Golongan ini akan menerima dos penggalak jenis yang sama (homologous) iaitu Vaksin Comirnaty memandangkan hanya vaksin Comirnaty yang diberikan kelulusan bersyarat oleh Pihak Berkuasa Pihak Berkuasa Kawalan Dadah (PKPD) pada 8 Oktober 2021 yang lalu.

Sekian, terima kasih.
NO SOALAN: 26 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB PUAN FADHLINA BINTI DATO’ SIDEK TARIKH : 18 OKTOBER 2021 Puan Fadhlina binti Dato' Sidek minta MENTERI KANAN PENDIDIKAN menyatakan pelan perancangan dan jadual proses vaksinasi terhadap murid, guru dan pentadbiran sekolah sebelum pembukaan sesi persekolahan bagi mencegah jangkitan COVID-19 serta mengurangkan kebimbangan ibu bapa untuk menghantar anak-anak ke sekolah.
NO SOALAN: 26 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) telah merangka satu pelan komprehensif pembukaan semula sekolah bagi memastikan murid dapat kembali belajar secara bersemuka di sekolah dalam keadaan selamat.

Pelan ini diperincikan bersama-sama dengan Kementerian Kesihatan Malaysia (KKM) dan Majlis Keselamatan Negara (MKN).
Dalam merangka pelan ini, KPM telah mengadakan sesi libat urus yang menyeluruh bagi mendapatkan input, pandangan serta cadangan berhubung pembukaan semula sesi persekolahan melibatkan semua pihak berkepentingan, termasuk kumpulan pentadbir sekolah, guru, wakil Persatuan Ibu Bapa dan Guru, kumpulan pakar dari sektor kesihatan awam, pendidikan, psikologi kanak-kanak dan pediatrik serta wakil kesatuan guru.
KPM juga telah membuat analisis amalan terbaik pembukaan semula sekolah di negara-negara lain bagi meneliti pendekatan yang berkesan dalam memastikan pengoperasian sekolah secara bersemuka dapat dilaksanakan dalam keadaan yang selamat.

Untuk makluman Ahli Yang Berhormat, bagi memastikan persekitaran sekolah selamat, KPM turut memberikan keutamaan kepada program vaksinasi dalam kalangan guru, anggota kumpulan pelaksana (AKP) dan pekerja perkhidmatan sokongan (PPS).
NO SOALAN: 26 KPM menetapkan bahawa hanya guru dan AKP yang lengkap divaksin sahaja dibenarkan untuk melaksanakan pengajaran dan pembelajaran (PdP) di dalam kelas dan berinteraksi dengan murid.

Selain itu, hanya PPS yang lengkap divaksin sahaja dibenarkan memasuki dan bekerja di dalam kawasan sekolah.

KPM sentiasa memantau rapi kadar vaksinasi warga sekolah.

Sehingga 8 Oktober 2021, seramai 393,096 orang atau 95.08 peratus guru telah lengkap divaksin.
Selain itu, seramai 62,248 orang atau 92.89 peratus AKP serta 95,396 orang atau 81.14 peratus PPS telah lengkap divaksin.

Untuk makluman Ahli Yang Berhormat, KPM menyambut baik keputusan Kerajaan untuk memberi vaksinasi kepada murid sekolah di bawah Program Imunisasi COVID-19 Kebangsaan Remaja (PICK Remaja).

Pemberian vaksin kepada murid sekolah adalah tertakluk kepada ketetapan pihak Kementerian Sains, Teknologi dan Inovasi (MOSTI) dan KKM.
Sejak PICK Remaja dilancarkan pada 20 September 2021, sehingga 7 Oktober 2021 seramai 388,6576 orang atau 76.7 peratus murid telah menerima satu dos manakala 443,384 orang atau 8.7 peratus murid telah lengkap divaksin.

KPM akan terus bekerjasama rapat dengan Pasukan Petugas Khas Imunisasi COVID-19 (CITF) agar kadar vaksinasi guru, AKP, PPS dan murid dapat terus ditingkatkan.
NO SOALAN: 26 Untuk makluman Ahli Yang Berhormat, KPM akan terus mengadakan sesi penerangan dengan pihak berkepentingan, termasuk ibu bapa/penjaga sama ada melalui media atau melalui pihak sekolah sendiri.

Dengan ini, KPM dapat memberi penjelasan terperinci dari semasa ke semasa untuk terus meningkatkan keyakinan ibu bapa/penjaga menghantar anak mereka ke sekolah.

Sekian, terima kasih.


NO SOALAN: 27 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB DATO' ISA BIN AB.

HAMID TARIKH : 18 OKTOBER 2021 Dato' Isa Bin Ab.

Hamid minta MENTERI KESIHATAN menyatakan jumlah kes positif dan kes kematian akibat COVID-19 dalam kalangan masyarakat Orang Asli serta jumlah pusat kuarantin khas Orang Asli.

NO SOALAN: 27 JAWAPAN Tuan Yang di-Pertua, Untuk makluman Ahli Yang Berhormat, 1.
Sehingga 16 Oktober 2021, sebanyak 5,570 kes positif COVID-19 yang meliputi 111 kes kematian telah direkodkan dalam kalangan Orang Asli.

2.

Berhubung bilangan pusat kuarantin khas Orang Asli, sehingga kini, terdapat empat (4) Pusat Kuarantin dan Rawatan COVID-19 Berisiko Rendah (PKRC) khas untuk Orang Asli iaitu; • PKRC Khas Orang Asli, PLKN Sungkai, Perak; • PKRC Dewan Komuniti KESEDAR, Gua Musang, Kelantan; • PKRC Orang Asli Jerantut, Pahang; dan • PKRC Orang Asli Temerloh, Pahang.
Sekian, terima kasih.

NO SOALAN: 28 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB IR.

TS HAJI KHAIRIL NIZAM BIN KHIRUDIN TARIKH : 18 OKTOBER 2021 Ir.

Ts Haji Khairil Nizam bin Khirudin minta MENTERI SUMBER MANUSIA menyatakan berapakah jumlah belia yang telah mendapat pekerjaan melalui Pakej Pemulihan Ekonomi yang telah diumumkan oleh Kementerian.
NO SOALAN: 28 JAWAPAN Tuan Yang di-Pertua, Untuk makluman Ahli Yang Berhormat, Berdasarkan statistik Sistem Insurans Pekerjaan PERKESO, jumlah belia yang berumur 15 hingga 24 tahun yang berjaya ditempatkan dalam pasaran pekerjaan melalui Pakej Pemulihan Ekonomi sehingga 24 September 2021 adalah seramai 139,450 orang.

Sekian, terima kasih.


NO SOALAN: 29 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB TUAN JAZIRI ALKAF ABDILLAH SUFFIAN TARIKH : 18 OKTOBER 2021 Tuan Jaziri Alkaf Abdillah Suffian minta MENTERI PENGAJIAN TINGGI menyatakan apakah langkah-langkah Kementerian dalam pembangunan ‘soft-skills’ untuk memastikan para graduan kita lebih holistik dan sedia bekerja.
NO SOALAN: 29 JAWAPAN Tuan Yang di-Pertua, Untuk makluman Ahli Yang Berhormat, Bagi memastikan graduan yang dikeluarkan oleh Kementerian Pengajian Tinggi (KPT) lebih holistik dan sedia bekerja, Kementerian telah melaksanakan beberapa inisiatif.
Antaranya termasuklah: i. Melaksanakan program latihan berbentuk reskilling dan upskillling Melalui usaha ini graduan Universiti Awam, IPTS, Politeknik serta Kolej Komuniti bagi tahun 2019, 2020 dan 2021 yang masih belum bekerja ditawarkan tempat untuk mengikuti program-program latihan berbentuk reskilling dan upskilling, contohnya inisiatif di bawah PENJANA KPT-CAP.
Menerusi inisiatif ini, peserta mendapat jaminan penempatan pekerjaan sebaik sahaja mereka menamatkan sekurang-kurangnya 12 bulan latihan sekiranya memenuhi kriteria dan syarat yang telah ditetapkan.

Sehingga 17 Oktober 2021, sejumlah 9,630 graduan telah menerima latihan dan mendapat penempatan pekerjaan atau menjana pendapatan sendiri melalui program ini.

ii.
ii.

Melaksanakan Program Intervensi Kebolehpasaran Graduan (GE) Program ini bertujuan untuk memberikan nilai tambah kepada graduan yang dikenal pasti rendah kadar kebolehpasarannya, iaitu mempunyai CGPA 3.3 ke bawah atau graduan daripada program- NO SOALAN: 29 program pengajian yang rendah kadar kebolehpasaran, iaitu 50 peratus ke bawah.
Program intervensi ini menawarkan jaminan pekerjaan kepada peserta sebaik sahaja mereka menamatkan latihan melalui kolaborasi strategik bersama penyedia perkhidmatan dan agensi-agensi tertentu.

Pada tahun 2020 dan 2021, sejumlah 1,235 graduan telah mendapat penempatan pekerjaan melalui program ini.

iii.

Melaksanakan Structured Internship Programme (SIP) SIP merupakan program penempatan pelajar untuk latihan industri secara berstruktur.
Pada akhir latihan industri, pelajar akan ditawarkan penempatan di industri secara kekal sekiranya layak.

Sehingga Oktober 2021, sebanyak 21 industri telah menawarkan penempatan latihan industri kepada 2,879 pelajar tahun akhir.

iv.

Menyemak dan menambah baik secara berkala kandungan modul dan program akademik yang ditawarkan Kementerian sentiasa memberikan penekanan agar program serta kandungan kursus pengajian disemak secara berkala oleh semua Institusi Pengajian Tinggi.
Selain itu, saringan turut dilaksanakan bersama-sama beberapa Jabatan dan Agensi seperti Jabatan Perkhidmatan Awam; Jabatan Perangkaan Malaysia; Institut Maklumat dan Analisis Pasaran Buruh (ILMIA); Talentcorp; Malaysia Investment Development Authority (MIDA), Badan Profesional dan sebagainya bagi memastikan program-program akademik atau bidang pengajian yang ditawarkan oleh IPT adalah sejajar dengan keperluan guna tenaga negara dalam memastikan para graduan lebih holistik dan sedia bekerja.
NO SOALAN: 29 v. Membangunkan Pelan Strategik Kebolehpasaran Graduan 2021 – 2025 Sebagai usaha jangka sederhana untuk meningkatkan kebolehpasaran graduan, kementerian telah melancarkan Pelan Strategik Kebolehpasaran Graduan 2021 – 2025 pada 16 Oktober 2021.
Pelan yang dibangunkan ini adalah hasil libat urus pelbagai pihak berkepentingan seperti industri, akademia, pembuat dasar dan sebagainya yang menggariskan empat strategi, iaitu Pengukuhan Kecemerlangan Bakat; Peluasan Kerjaya Pelajar; Pemantapan Pengajaran dan Pembelajaran (PdP); dan Pemerkasaan Hubungan Industri.
Melalui strategi-strategi ini, pelaksanaan program peningkatan kebolehpasaran graduan akan lebih tersusun dan dijangkakan keberhasilannya dapat melahirkan graduan yang lebih holistik, berdaya saing tinggi dan mapan.

Sekian, terima kasih.


NO SOALAN: 30 PEMBERITAHUAN PERTANYAAN DEWAN NEGARA MESYUARAT PERTAMA, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB TUAN AKNAN EHTOOK TARIKH : 18 OKTOBER 2021 Tuan Aknan Ehtook minta MENTERI KESIHATAN menyatakan anggaran kos perubatan dan jumlah bilangan pesakit diabetes secara tahunan sejak 10 tahun yang lepas serta sejauh manakah langkah proaktif seperti pendidikan di awal usia dan pemerkasaan pengguna berkesan dalam menangani masalah ini.
NO SOALAN: 30 JAWAPAN Tuan Yang di-Pertua, Untuk makluman Ahli Yang Berhormat, 1.

Untuk makluman, Kementerian Kesihatan bersama Pertubuhan Kesihatan Sedunia (WHO) telah membuat pengiraan anggaran kos bagi merawat diabetes di Malaysia iaitu sebanyak RM1.26 bilion pada tahun 2017.

2.
2.

Berhubung dengan bilangan pesakit diabetes, Kementerian Kesihatan telah menjalankan Tinjauan Kebangsaan Kesihatan dan Morbiditi [National Health & Morbidity Survey (NHMS)] pada setiap empat (4) tahun sekali bertujuan menganggarkan beban penyakit tidak berjangkit di negara ini.

NHMS terkini iaitu pada tahun 2019 telah menganggarkan, terdapat sebanyak 18.3% (atau 3.9 juta) rakyat Malaysia menghidap kencing manis atau diabetes berbanding 11.2% pada tahun 2011 dan 13.4% pada tahun 2015.
NHMS 2019 juga telah menganggarkan hanya separuh daripada pesakit diabetes mengetahui status penyakit mereka.

3.

Berdasarkan kajian yang sama, daripada jumlah pesakit yang mengetahui status diabetes mereka, 68.2% mendapatkan rawatan di klinik kesihatan kerajaan, 15.0% di hospital kerajaan dan selebihnya di fasiliti swasta, perubatan tradisional atau tidak mendapatkan apa-apa rawatan langsung.

NO SOALAN: 30 4.
NO SOALAN: 30 4.

Mengikut National Diabetes Registry yang memantau pesakit diabetes di Klinik Kesihatan Kementerian Kesihatan pula, terdapat 902,991 pesakit diabetes aktif yang mendapat rawatan di fasiliti-fasiliti tersebut.

Tuan Yang di-Pertua, 5.

Kementerian Kesihatan menyedari bahawa beban penyakit tidak berjangkit atau dikenali sebagai NCD iaitu Non-Communicable Diseases seperti diabetes dan hipertensi dalam kalangan masyarakat amat membimbangkan.
Kementerian Kesihatan memberi fokus terhadap strategi pencegahan dan kawalan NCD pada peringkat awal mengikut Life Course Approach berdasarkan Pelan Strategik Kebangsaan Penyakit Tidak Berjangkit 2016-2025.

6.
Polisi, pelan dan perkhidmatan mengikut Life Course Approach untuk pencegahan dan kawalan NCD mengambil kira keperluan kesihatan dan sosial di semua peringkat kehidupan bermula dengan kesihatan dan pemakanan ibu (semasa pre-conception, antenatal dan postnatal), meneruskan amalan pemakanan bayi yang betul termasuk promosi penyusuan susu ibu, promosi amalan gaya hidup sihat yang berterusan ke arah proses penuaan yang sihat serta menjalankan program pemerkasaan khusus untuk penuntut sekolah dan institusi pengajian tinggi melalui program Health Promotion in Learning Institution (HePiLI) termasuklah Program Doktor Muda, Program Ekspresi Anak Remaja Lestari (PEARL) dan Program Siswa Siswi Sihat (PROSIS) serta untuk komuniti dan warga kerja melalui program KOSPEN dan KOSPEN Plus.
NO SOALAN: 30 7.

Dari segi perawatan pula, Kementerian Kesihatan memberi intervensi menyeluruh untuk pesakit diabetes yang mendapatkan rawatan di klinik-klinik kesihatan.

8.
8.

Di samping itu, Kementerian Kesihatan telah pun menubuhkan Jawatankuasa Kabinet Agenda Nasional Malaysia Sihat (ANMS) yang dipengerusikan oleh YAB Perdana Menteri dan bertindak sebagai platform peringkat tertinggi bagi membincangkan dan mengenalpasti polisi serta tindakan susulan bagi menangani NCD yang memerlukan penglibatan aktif pelbagai kementerian dan agensi.
Terma rujukan utama bagi Jawatankuasa Kabinet AMNS adalah untuk menentukan polisi dan inisiatif bagi mewujudkan persekitaran hidup yang menyokong perubahan tingkah laku masyarakat kepada amalan pemakanan yang sihat dan gaya hidup yang aktif.

Sekian, terima kasih.
NO SOALAN: 31 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATUK PAUL IGAI TARIKH : 18 OKTOBER 2021 Datuk Paul Igai minta MENTERI PEMBANGUNAN LUAR BANDAR menyatakan adakah Kementerian berhasrat untuk menambah baik di antara Jalan Kapit, Jalan Song dan Jalan Kanowit yang mempunyai banyak selekoh tajam dan sempit di kawasan berbukit tinggi serta satu-satunya jalan darat yang menghubungkan 3 pekan di kawasan tersebut sehingga menjadi pilihan tunggal bagi penggunaan kenderaan berat dan treler panjang yang menimbulkan bahaya dan risiko kepada pengguna jalan yang lain.
NO SOALAN: 31 JAWAPAN Tuan Yang di-Pertua, Untuk makluman Yang Berhormat Senator, Kementerian ini sentiasa menekankan aspek keselamatan di dalam pembinaan projek-projek Jalan Luar Bandar (JALB) di Sarawak termasuk jalan baharu yang dibina di kawasan Kapit, Song dan Kanowit.
Jabatan Kerja Raya (JKR) Sarawak selaku agensi pelaksana bagi projek Jalan Luar Bandar (JALB) juga akan melaksanakan projek mengikut spesifikasi standard JKR, serta semua rekabentuk jalan yang dibina perlu mematuhi Arahan Teknik Jalan ATJ 8/86 (pindaan 2015) di samping perlu mengikut spesifikasi yang ditetapkan oleh Road Safety Auditor (RSA) bagi menjamin keselamatan pengguna jalan raya.

Sekian, terima kasih.


NO SOALAN: 32 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB TUAN ROBERT LAU HUI YEW TARIKH : 18 OKTOBER 2021 Tuan Robert Lau Hui Yew minta MENTERI KANAN PENDIDIKAN menyatakan strategi dan jumlah yang diperuntukkan oleh Kerajaan untuk memperbaiki infrastruktur dan bangunan bagi sekolah daif Sarawak bagi tahun 2021, 2022 dan 2023.
NO SOALAN: 32 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) sentiasa memberi perhatian kepada usaha menyediakan fasiliti bangunan dan kemudahan sekolah yang dapat berfungsi dengan baik, untuk semua sekolah di seluruh negara termasuk negeri Sarawak.

Ini adalah penting untuk memastikan prasarana yang kondusif serta pengajaran dan pembelajaran dilaksanakan dalam keadaan selamat serta selesa di sekolah.
KPM telah mengambil strategi tertentu bagi memastikan kejayaan pelaksanaan projek menaik taraf dan pembangunan semula sekolah yang mempunyai bangunan daif.

Strategi-strategi tersebut adalah seperti berikut: i) Menetapkan analisis skor gred impak bagi menentukan tahap keadaan komponen fizikal atau fasiliti bangunan di sekolah.

Penetapan projek pembangunan semula atau menaik taraf bangunan sekolah yang daif adalah berdasarkan analisis skor gred impak.

Skor ini mempunyai 7 tahap skala.


Skala 1 hingga skala 4 merujuk kepada keadaan bangunan yang masih berfungsi dan selamat digunakan.

Manakala, skala 5 adalah bangunan yang dilaporkan oleh pihak sekolah sebagai tidak selamat dan memerlukan penyelenggaraan.

Skala 6 pula merujuk kepada bangunan yang tidak selamat dengan pengesahan daripada pihak NO SOALAN: 32 teknikal Pejabat Pendidikan Daerah (PPD) atau Jabatan Pendidikan Negeri (JPN).
Sementara skala 7 merujuk kepada bangunan yang tidak selamat dengan pengesahan daripada Jabatan Kerja Raya (JKR).

Keutamaan KPM adalah kepada bangunan yang berada pada skala 6 dan skala 7 untuk dibaik pulih, dinaik taraf atau dibina bangunan gantian.

ii) Menggunakan Pre-Approved Plan (PAP) melalui kaedah Industrialised Building System (IBS).
KPM melalui agensi pelaksana iaitu Jabatan Kerja Raya (JKR) Sarawak juga memaksimumkan penggunaan PAP melalui IBS yang dapat memendekkan masa di peringkat perancangan dan reka bentuk projek.

PAP mengandungi reka bentuk bangunan yang tersedia dan lengkap dengan input seni bina, struktur, mekanikal, elektrikal dan ukur bahan yang menepati keperluan teknikal dan perundangan Kerajaan.

Penggunaan kaedah PAP ini juga dapat mengurangkan kos pelaksanaan projek melalui penjimatan kos perunding.
iii) Melaksanakan sesi libat urus dengan pelbagai pihak berkepentingan.

KPM sentiasa mengadakan sesi libat urus bersama agensi pelaksana dan pihak kerajaan negeri untuk menyelesaikan pelbagai isu pelaksanaan projek.

Ini bagi memastikan projek dapat dilaksanakan mengikut jadual yang ditetapkan.
NO SOALAN: 32 Untuk makluman Ahli Yang Berhormat Senator, dalam Rancangan Malaysia ke-12 Rolling Plan 1 (RP 1) tahun 2021, sebanyak 59 projek dengan kos berjumlah RM402.7 juta bagi menaiktaraf dan pembangunan semula sekolah yang mempunyai bangunan daif di negeri Sarawak telah diluluskan.

Sehingga 1 Oktober 2021, semua projek tersebut berada dalam fasa pra pembinaan.
Bagi Rancangan Malaysia Ke-12 (RMKe-12) Rolling Plan 2 (RP2) tahun 2022, KPM telah mengemukakan 14 permohonan projek menaik taraf dan pembangunan semula sekolah yang mempunyai bangunan daif di negeri Sarawak.

Skop projek meliputi pembinaan gantian bangunan sekolah, gantian rumah guru dan perolehan tapak bagi pembinaan gantian penuh bangunan sekolah.

Permohonan ini masih dalam pertimbangan agensi pusat dan kelulusan adalah tertakluk kepada kedudukan kewangan kerajaan.
Bagi Rancangan Malaysia Ke-12 (RMKe-12) Rolling Plan 3 (RP3) tahun 2023 pula, senarai projek menaik taraf dan pembangunan semula sekolah yang mempunyai bangunan daif sedang dimuktamadkan oleh KPM sebelum dimohon untuk pertimbangan dan kelulusan agensi pusat.

Pelaksanaan projek ini tertakluk kepada pertimbangan agensi pusat serta kedudukan kewangan kerajaan.

Sekian, terima kasih.


NO SOALAN: 33 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATO’ ISA BIN AB.

HAMID TARIKH : 18 OKTOBER 2021 Dato' Isa Bin Ab.

Hamid minta MENTERI PEMBANGUNAN LUAR BANDAR menyatakan apakah usaha JAKOA untuk meningkatkan kemahiran belia melalui Program Latihan Kemahiran dan Kerjaya (PLKK) yang tidak dapat dilaksanakan akibat pandemik COVID-19 yang menghalang program-program yang bersemuka.
NO SOALAN: 33 JAWAPAN Tuan Yang di-Pertua, Untuk makluman Ahli Yang Berhormat, Kementerian Pembangunan Luar Bandar (KPLB) melalui Jabatan Kemajuan Orang Asli (JAKOA) komited dalam menyediakan peluang latihan kemahiran kepada belia-beliawanis Orang Asli.
Untuk makluman Tuan Yang Dipertua, bagi tahun 2021, JAKOA telah mendapat peruntukan sebanyak RM 956,750.00 daripada Kementerian Pembangunan Luar Bandar melalui Program Latihan Kemahiran dan Kerjaya (PLKK) dengan perancangan sebanyak 12 kursus kemahiran bagi belia beliawanis Orang Asli.

Pelaksanaan Program ini adalah dengan kerjasama Giatmara, di mana pelaksanaan akan dilaksanakan secara hibrid.
Namun begitu, disebabkan situasi Pandemik Covid-19 yang membimbangkan dan pergerakan rentas daerah dan Negeri yang terhad, menyebabkan pelaksanaan Program ini sedikit terkesan, namun akan segera dilaksanakan apabila situasi kembali reda.

Selain itu, JAKOA juga sentiasa bekerjasama dengan pelbagai Kementerian dan Agensi bagi memastikan belia-beliawanis Orang Asli mendapat peluang dalam latihan kemahiran.
Di antaranya ialah melalui kerjasama bersama Kementerian Sumber Manusia (KSM) dalam pelaksanaan program Perantis Sistem Latihan Dual Nasional (SLDN) McDonald’s, dimana perantis akan memperolehi Sijil Kemahiran Malaysia (SKM) Tahap 2 dan Tahap 3 dalam bidang Penyediaan dan Perkhidmatan Makanan Segera selama 18 bulan di Akademi Vokasional NO SOALAN: 33 McDonald’s dan peluang kerjaya di McDonalds selepas tamat latihan.
Setakat 31 Ogos 2021, seramai 23 orang belia beliawanis Orang Asli telah menyertai program ini.

Disamping itu juga, pada bulan Ogos 2021, Kerajaan Negeri Perak telah melaksanakan Kursus kemahiran dandanan diri secara atas talian kepada seramai 25 orang belia Orang Asli.

Di samping itu juga, JAKOA merancang untuk melaksanakan Program Tvet In-Situ bersama Agensi/ Institut Latihan Kemahiran Awam seperti Giatmara.
Latihan ini berkonsepkan kursus jangka pendek yang akan diadakan di perkampungan Orang Asli bagi meningkatkan kemahiran mereka.

Antara kursus yang dicadangkan ialah seperti gunting rambut, jahitan, dandanan diri dan lain-lain lagi.

Kursus yang akan diadakan adalah mengikut minat dan permintaan daripada masyarakat Kampung itu sendiri bagi menggalakan penyertaan Orang Asli di dalam bidang kemahiran.

Sekian, terima kasih.


NO SOALAN: 34 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB SR. HAJI MOHD APANDI BIN MOHAMAD TARIKH : 18 OKTOBER 2021 Sr. Haji Mohd Apandi bin Mohamad minta PERDANA MENTERI menyatakan jumlah Ringgit tahunan royalti minyak yang diterima Kerajaan Negeri Terengganu, Sabah dan Sarawak mulai 2016 sehingga sekarang.
NO SOALAN: 34 JAWAPAN DIJAWAB OLEH YB DATO' SRI MUSTAPA BIN MOHAMED MENTERI DI JABATAN PERDANA MENTERI (EKONOMI) Tuan Yang di-Pertua, 1.

Dari tahun 2016 sehingga kini, PETRONAS telah menyalurkan 5% Bayaran Tunai daripada pengeluaran petroleum berdasarkan Perjanjian Pembayaran (Payment Agreement) dan Instrumen Peletakhakan (Vesting Instrument) kepada negeri Sabah dan Sarawak, masing-masing berjumlah RM7 bilion dan RM8.7 bilion.

2.
2.

Bagi pengeluaran petroleum di Semenanjung Malaysia, tiada Bayaran Tunai dibuat oleh PETRONAS kepada negeri-negeri kerana kedudukan medan pengeluaran yang beroperasi adalah di luar wilayah negeri-negeri.

Namun demikian, Kerajaan Persekutuan menyediakan bayaran dalam bentuk Wang Ehsan kepada negeri-negeri terdekat dengan kawasan pengeluaran termasuk negeri Terengganu yang mana dana Wang Ehsan tersebut digunakan bagi melaksanakan projek dan program untuk manfaat rakyat di negeri berkenaan.
Sekian, terima kasih.

NO SOALAN: 35 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATUK HJ.

BASHIR BIN HJ.

ALIAS TARIKH : 18 OKTOBER 2021 Datuk Hj.

Bashir bin Hj.
Bashir bin Hj.

Alias minta MENTERI KESIHATAN menyatakan secara terperinci hasil kajian terhadap keperluan untuk negara melaksanakan pemberian suntikan ketiga sebagai dos 'booster' atau penggalak vaksin COVID-19 kepada rakyat bagi meningkatkan kemampuan antibodi badan untuk berhadapan dengan varian Delta, Lambda dan sebagainya serta bilakah ia akan dilaksanakan.

NO SOALAN: 35 JAWAPAN Tuan Yang di-Pertua, Untuk makluman Ahli Yang Berhormat, 1.
Berhubung keperluan pengambilan dos ketiga bagi vaksin COVID-19, beberapa kajian telah dilaksanakan di beberapa negara melibatkan beberapa vaksin yang digunakan sebagai dos ketiga serta dos penggalak.

Antara hasil dapatan kajian adalah adalah seperti berikut : i) Suntikan dos ketiga a) Pemberian Vaksin Comirnaty dos ketiga pada penerima transplantasi organ menunjukkan peningkatan imunogenisiti vaksin yang ketara (dari 40% hingga 68%).
b) Selain itu, kajian terbaru telah diterbitkan di dalam Jurnal Nature Medicine bertarikh 30 September 2021 berhubung Kajian Tindak Balas Imun Terhadap dua dan tiga dos vaksin Comirnaty (Pfizer BioNtech) pada pesakit cancer.

Hasil dapatan kajian menunjukkan bahawa dos Comirnaty (Pfizer-BioNtech) ketiga selamat, meningkatkan imuniti humoral terhadap SARS-CoV-2 dan bermanfaat secara imunologi bagi pesakit barah dengan rawatan kemoterapi aktif.
NO SOALAN: 35 ii) Dos Penggalak (booster) a) Pemberian dos penggalak Vaksin Vaxzevria meningkatkan tahap antibodi dengan ketara.

Antibodi peneutralan setelah dos kedua didapati lebih tinggi daripada dos ketiga terhadap varian Alpha, Beta, dan Delta.

b) Kajian di China melibatkan pemberian dos penggalak Vaksin CoronaVac diberikan 6 bulan selepas dos kedua menghasilkan peningkatan kadar antibodi yang luar biasa dan menunjukkan bahawa pemberian dua dos terdahulu menghasilkan memori imun yang baik.
c) Hasil kajian yang dijalankan di Israel yang melibatkan 1,137,804 orang yang berumur 60 tahun ke atas dan telah menerima dua dos lengkap vaksin Comirnaty menunjukkan bahawa setelah 12 hari menerima dos penggalak, kadar jangkitan di kalangan kumpulan yang menerima dos penggalak adalah lebih rendah berbanding kumpulan yang tidak menerima dos penggalak.
Manakala daripada segi keberkesanan vaksin terhadap jangkitan COVID-19 dengan gejala adalah tinggi iaitu sebanyak 91.2 % [ 95% CI ( 90.4-91.9)] di kalangan penerima dos penggalak (booster) berbanding dengan penerima 2 dos vaksin sahaja.

d) Antara kajian dos penggalak yang sedang dijalankan adalah kajian COV-BOOST di United Kingdom yang NO SOALAN: 35 melibatkan 18 lokasi kajian di seluruh England, Scotland dan Wales dan tujuh vaksin COVID-19 yang berbeza.
Kajian ini menilai keselamatan, tindak balas imun (immunogenicity) dan (reactogenicity) dos penggalak bagi COVID- 19 dos vaksin terhadap SARS-CoV2 dalam kalangan individu yang menerima dos lengkap vaksin seperti Comirnaty (Pfizer-BioNtech) atau Oxford-AstraZeneca.
Analisis awal kajian COV- BOOST yang dikemukakan kepada Joint Committee on Vaccination and Immunisation (JCVI), UK pada 14 September 2021 menunjukkan bahawa dos penggalak vaksin COVID-19 umumnya adalah selamat dan memberikan peningkatan yang besar dalam tindak balas imun yang disebabkan oleh vaksin.

Khususnya, vaksin mRNA memberikan kesan penggalak yang kuat.

2.
2.

YAB Perdana Menteri telah mengumumkan pada 19 September 2021 bahawa kerajaan telah bersetuju untuk melaksanakan pemberian dos ketiga vaksin COVID-19 bagi meningkatkan perlindungan kepada golongan rentan daripada risiko jangkitan COVID-19.

3.
3.

Sejajar dengan itu, Jawatankuasa Khas Jaminan Akses Vaksin COVID-19 (JKJAV) pada 30 September 2021 dengan berdasarkan bukti-bukti saintifik dalam dan luar negara, pendapat panel pakar perubatan dan kesihatan telah memutuskan bahawa pemberian dos tambahan bagi vaksin COVID-19 mengikut keutamaan adalah seperti berikut : NO SOALAN: 35 (i) Dos ketiga akan diberikan kepada pesakit kurang daya tahan imun (immunocompromised) seperti pesakit kanser, pesakit yang menjalani pemindahan organ dan lain-lain.
(ii) Dos penggalak (booster) pula akan diberikan mengikut keutamaan dan diberikan kepada kumpulan yang berisiko tinggi terlebih dahulu seperti: - anggota barisan hadapan - warga tua berumur ≥ 60 tahun dengan komorbiditi seperti obesiti, diabetes dan lain-lain; dan - individu yang tinggal atau staf bekerja di pusat jagaan jangka panjang (long-term care facilities) seperti rumah jagaan warga emas, nursing home dan lain- lain).

6.
6.

Pada 13 Oktober 2021, YB Menteri Kesihatan telah mengumumkan pemberian dos penggalak (booster) secara sukarela dan percuma di bawah Program Imunisasi COVID-19 Kebangsaaan (PICK).

Sejajar dengan keputusan tersebut negeri Sarawak merupakan negeri pertama memulakan pemberian dos penggalak (booster) dan sehingga 16 Oktober 2021 dan sejumlah 9,383 dos telah diberikan kepada warga emas yang berusia 60 tahun dan ke atas.

Seterusnya akan diikuti oleh anggota barisan hadapan.
Golongan ini akan diberikan dahulu memandangkan mereka terdiri daripada kumpulan berisiko tinggi.

Penerima dos penggalak tersebut terdiri daripada individu yang telah menerima dos lengkap Vaksin Comirnaty (Pfizer-BioNTech) NO SOALAN: 35 sekurang-kurangnya 6 bulan yang lepas.
Golongan ini akan menerima dos penggalak jenis yang sama (homologous) iaitu Vaksin Comirnaty memandangkan hanya vaksin Comirnaty yang diberikan kelulusan bersyarat oleh Pihak Berkuasa Pihak Berkuasa Kawalan Dadah (PKPD) pada 8 Oktober 2021 yang lalu.

Sekian, terima kasih.


NO SOALAN: 36 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATUK MOHAN A/L THANGARASU TARIKH : 18 OKTOBER 2021 Mohan a/l Thangarasu minta MENTERI PEMBANGUNAN USAHAWAN DAN KOPERASI menyatakan apakah langah-langkah Kementerian dalam masa terdekat untuk memulihkan 49% sektor Perusahaan Mikro, Kecil dan Sederhana (PMKS) negara yang berisiko gulung tikar.
NO SOALAN: 36 JAWAPAN Tuan Yang di-Pertua, Untuk maklumann Ahli Yang Berhormat, 1.

MEDAC telah membentuk satu jawatankuasa khas atau Taskforce di peringkat Kementerian bagi membantu usahawan berdepan dengan impak pandemik COVID-19.
Melalui pembentukan jawatankuasa ini, pihak Kementerian sedang mengambil tindakan segera dalam tempoh jangka pendek di bawah sasaran KPI 100 hari dengan memberi fokus kepada 3 pendekatan utama seperti berikut: (i) Memulihkan usahawan dan koperasi terjejas melalui bantuan pembiayaan dan pemberian moratorium merangkumi 26 program dengan implikasi kewangan sebanyak RM7.06 bilion (termasuk moratorium bernilai RM5.54 bilion) dan melibatkan 192,541 penerima manfaat; (ii) Membantu golongan yang hilang pekerjaan, belia dan graduan menceburi bidang keusahawanan yang mengandungi pelaksanaan 15 program dengan peruntukan sebanyak RM40.4 juta dan melibatkan 2,570 penerima manfaat; dan NO SOALAN: 36 (iii) Memperkukuhkan daya tahan Perusahaan Mikro, Kecil dan Sederhana (PMKS) melalui adaptasi teknologi yang merangkumi pelaksanaan 11 program dengan peruntukan sebanyak RM14.8 juta dan melibatkan 8,950 penerima manfaat.
Sekian, terima kasih.

NO SOALAN: 37 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB TUAN JAZIRI ALKAF ABDLLAH SUFFIAN TARIKH : 18 OKTOBER 2021 Tuan Jaziri Alkaf Abdillah Suffian minta MENTERI PENDIDIKAN menyatakan apakah langkah-langkah diambil untuk memastikan keperluan guru-guru dipenuhi dari segi keperluan pengajaran atas talian sepanjang pandemik yang melibatkan Pengajaran dan Pembelajaran di Rumah (PdPR).
NO SOALAN: 37 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) menyedari bahawa pengajaran dan pembelajaran di rumah (PdPR) dalam tempoh pandemik COVID-19 perlu dimantapkan dengan memberi sokongan kepada guru.

Bagi meringankan kos yang ditanggung guru dalam melaksanakan PdPR, KPM menyediakan kemudahan untuk guru menggunakan bahan atau alat cetak dan alat bantu mengajar yang terdapat di sekolah.
Selain itu juga, KPM menyediakan Bantuan Geran Per Kapita (PCG) bagi menampung kos bahan-bahan PdP dalam pelaksanaan PdPR.

Bagi tahun 2021, sebanyak RM564,397,600.00 PCG telah disalurkan kepada sekolah.

Bagi memastikan keberkesanan PdPR, KPM telah memantapkan pembangunan profesionalisme berterusan (PPB) dan latihan berkaitan PdPR dalam kalangan guru.
Berdasarkan statistik dalam Sistem Pengurusan Latihan Kementerian Pendidikan Malaysia (SPLKPM), sehingga September 2021, sebanyak 12,048 aktiviti Pembangunan Profesionalisme Berterusan (PPB) berkaitan PdPR dan 1,949 PPB berkaitan Digital/ICT telah direkodkan.

Melalui aktiviti ini, seramai 84 peratus atau 352,845 guru telah mengikuti PPB dan jumlah ini dijangka akan terus meningkat sehingga akhir tahun 2021.
Selain itu, institut pendidikan guru di seluruh negara telah melaksanakan sebanyak 511 latihan berkaitan digital dan PdPR.

NO SOALAN: 37 KPM turut melaksanakan khidmat bantu pengintegrasian teknologi pendidikan kepada guru secara berterusan melalui aktiviti perkongsian video, e-kelas, webinar dan tutorial berkaitan dengan kaedah dan pendekatan penggunaan teknologi digital dalam penyampaian PdP yang berkesan.
Insentif juga diberikan kepada guru yang aktif menggunakan teknologi digital dalam PdP melalui pemberian baucar percuma untuk mengikuti pensijilan DELIMa Certified Training Programme (DCTP).

Selain itu, pengiktirafan kepada guru yang aktif juga turut diberikan melalui program seperti Microsoft Innovative Educator (MIE), Microsoft Office Specialist Certification (MOS) dan Apple Teacher Leader.
KPM turut menambah lebih banyak bahan PdP melalui pelantar Digital Educational Learning Initiative Malaysia (DELIMa).

Pelantar ini merupakan pusat rujukan sehenti yang mengandungi pelbagai aplikasi, perkhidmatan dan sumber pendidikan digital seperti buku teks digital, video pendidikan, kuiz dan permainan pendidikan bagi tujuan PdP.

Pelantar ini boleh digunakan oleh guru.

Sehingga 4 Oktober 2021, KPM telah menyediakan 3,245 video kurikulum, 324 video pedagogi dan 2,538 video DidikTV KPM.
KPM juga menggalakkan perkongsian video PdP dan video amalan terbaik hasil daya usaha dan kreativiti guru melalui portal CikgooTUBE dan Ruang Ilmu yang dikongsikan dalam DELIMa.

Kesemua strategi yang dilaksanakan ini bertujuan untuk memastikan keperluan guru-guru dipenuhi dari segi keperluan pengajaran atas talian sepanjang pandemik yang melibatkan PdPR.

Sekian terimak kasih.
NO SOALAN: 38 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATO' HAJI JEFRIDIN BIN HAJI ATAN TARIKH : 18 OKTOBER 2021 Dato' Haji Jefridin Bin Haji Atan minta MENTERI DALAM NEGERI menyatakan statistik terkini kes berkaitan 'keldai akaun' yang melibatkan aktiviti penipuan wang oleh 'scammer' dan apakah tindakan Kementerian dengan kerjasama Kementerian Komunikasi dan Multimedia dalam mengesan 'keldai akaun' dan membanteras sindiket ini.
NO SOALAN: 38 JAWAPAN Tuan Yang di-Pertua, Untuk makluman Ahli Yang Berhormat, Jumlah statistik dari tahun 2015 hingga kini berkaitan ‘keldai akaun’ berdasarkan maklumat yang diperolehi dari mangsa adalah berjumlah sebanyak 104,032 akaun dengan melibatkan kerugian sekitar RM16.7 juta.

Sebanyak 76,901 kes telah diterima oleh Bahagian Siasatan Jenayah Siber & Multimedia, Jabatan Siasatan Jenayah Komersial (JSJK) dan daripada jumlah kes ini sebanyak 29,124 orang telah ditangkap dan 18,660 orang telah dituduh.
Yang Berhormat, PDRM khususnya JSJK telah menjalankan kerjasama bersama Kementerian Komunikasi dan Multimedia melalui penubuhan Jawatankuasa Teknikal & Induk PDRM dan SKMM.

Jawatankuasa Teknikal ini ditubuhkan bagi membincangkan isu-isu siasatan, teknikal dan bantuan antara agensi bagi menangani kes-kes jenayah siber, manakala fungsi Jawatankuasa Induk PDRM dan SKMM adalah untuk membincangkan isu-isu yang melibatkan dasar atau pembuat keputusan melibatkan isu jenayah siber.
Terdapat juga kerjasama di antara PDRM dan syarikat telekomunikasi melalui aplikasi WhatsApp yang dikenali sebagai ‘Antispoofing Tech Team’ yang bertanggungjawab mengambil tindakan bagi penglibatan isu-isu penyalahgunaan talian telefon dengan lebih pantas.

NO SOALAN: 38 Sekian, terima kasih.
NO SOALAN: 39 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB DATO’ KESAVADAS A/L A.ACHYUTHAN NAIR TARIKH : 18 OKTOBER 2021 Dato' Kesavadas a/l A.Achyuthan Nair minta MENTERI KANAN PENDIDIKAN menyatakan rangka strategi yang telah digarap dalam usaha untuk menjadikan tahap kecemerlangan pelajar-pelajar sekolah menengah harian biasa setanding pelajar-pelajar di Sekolah Berasrama Penuh Kementerian (SBP) dan Maktab Rendah Sains Mara (MRSM), memandangkan ramai dari kalangan mereka berdepan dengan masalah Pengajaran dan Pembelajaran di Rumah (PdPR).
NO SOALAN: 39 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) menyedari bahawa pandemik COVID-19 telah memberi kesan kepada sistem persekolahan.

Sesi pengajaran dan pembelajaran (PdP) secara bersemuka menjadi lebih singkat apabila sekolah ditutup bagi membendung penularan COVID-19.

Dalam tempoh tersebut, KPM telah menyediakan akses pembelajaran melalui kaedah pengajaran dan pembelajaran di rumah (PdPR).
PdPR boleh dilaksanakan melalui tiga pendekatan iaitu secara dalam talian (online), luar talian (off-line) dan off-site Pelaksanaan PdPR ini tidak dibezakan mengikut jenis sekolah namun ia dilakukan berdasarkan kesesuaian guru dan murid.

KPM telah membangunkan satu kerangka holistik dalam memastikan PdP dapat terus dilaksanakan dengan berkesan di semua jenis sekolah bawah KPM, termasuk murid sekolah menengah harian biasa serta sekolah berasrama penuh (SBP).
Di samping itu, KPM akan terus menambah baik pelaksanaan PdPR bagi memastikan keberkesanannya dapat ditingkatkan dari semasa ke semasa.

Bagi memantau penyertaan murid dalam PdPR, KPM telah membangunkan Sistem Pelaporan Pengajaran dan Pembelajaran di Rumah (SPdPR).

Sistem ini membolehkan penyertaan murid dipantau secara masa NO SOALAN: 39 sebenar (real time).

Hal ini membolehkan pihak sekolah melaksanakan intervensi yang bersesuaian bagi memastikan keterlibatan murid adalah secara optimum.
Data pelaporan bermula 20 Januari hingga 30 September 2021 menunjukkan peningkatan peratus murid yang mengikuti PdPR.

Pelibatan murid sekolah menengah meningkat sebanyak 19.5 peratus, iaitu daripada 78.0 peratus kepada 97.5 peratus.

Untuk makluman Ahli Yang Berhormat, dalam usaha untuk memastikan murid sekolah menengah mendapat pengetahuan, kemahiran dan nilai yang diperlukan bagi kelangsungan pembelajaran, KPM telah melaksanakan penjajaran kurikulum mata pelajaran bagi peringkat sekolah menengah.
Penjajaran ini difokuskan kepada Kandungan Asas supaya murid dapat disediakan untuk pembelajaran peringkat seterusnya.

Kandungan Tambahan dan Kandungan Pelengkap pula boleh dilaksanakan mengikut keupayaan murid.

KPM turut memperkenalkan Program Pemerkasaan Pelaksanaan Kurikulum (KPMPerkasaKU).

Program ini menyediakan pelbagai sokongan bagi mengukuh dan memperkayakan penguasaan kandungan mata pelajaran.
Bagi mengenal pasti tahap penguasaan murid, Pentaksiran Bilik Darjah (PBD) dilaksanakan secara berterusan dalam tempoh PdP dan PdPR.

NO SOALAN: 39 Bagi membantu murid sekolah menengah yang tidak mempunyai akses kepada talian internet dan alat peranti digital yang sesuai untuk pembelajaran, KPM terus memperkasakan siaran pendidikan di DidikTV KPM.

Selain itu, siaran TV Pendidikan di TV Okey RTM dan Tutor TV Astro juga diteruskan.
Program pengajaran di DidikTV KPM turut melibatkan guru cemerlang yang berkepakaran dan berpengalaman.

Program pengajaran di DidikTV KPM ini membolehkan murid sekolah menengah di seluruh negara dapat mengikuti pembelajaran daripada guru yang terbaik.

Selain daripada itu, KPM turut menyediakan pelantar pembelajaran Digital Educational Learning Initiative Malaysia (DELIMa) bagi kemudahan guru, murid dan ibu bapa.
Pelantar DELIMa dapat membantu murid melaksanakan pembelajaran aktif secara kendiri melalui akses kandungan pembelajaran dalam pelbagai format yang disediakan.

KPM telah menaik taraf dan menambah baik pelantar DELIMa (DELIMa 2.0) dengan fitur baharu bagi meningkatkan pengalaman pengguna, analitis data, kandungan dan pembelajaran diperibadikan.
Semua kemudahan yang disediakan dapat memberikan pengalaman pembelajaran yang menyeronokkan dan memperluas peluang murid untuk belajar, meningkatkan motivasi dan prestasi bagi membangunkan potensi serta bakat mereka secara menyeluruh.

NO SOALAN: 39 KPM menyedari bahawa sesi persekolahan secara bersemuka untuk tahun 2020 dan tahun 2021 tidak dapat dilaksanakan sepertimana kebiasaan.

Justeru, KPM telah membuat ketetapan untuk melanjutkan sesi persekolahan tahun 2021 sehingga bulan Februari tahun 2022.
Pelanjutan sesi ini membolehkan pihak sekolah merancang dan melaksanakan aktiviti pemulihan, pengukuhan dan pengayaan secara intensif bagi meningkatkan kesediaan murid untuk mengikuti tahun persekolahan berikutnya.

KPM yakin kerangka holistik yang dirancang dan dilaksanakan ini membolehkan murid dari semua sekolah dapat mengikuti PdP secara berkesan.

Usaha ini boleh meningkatkan tahap kecemerlangan murid sekolah menengah harian biasa setanding murid di sekolah asrama sepenuhnya.

Sekian, terima kasih.


NO SOALAN: 40 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : DATO DR. NUING JELUING TARIKH : 18 OKTOBER 2021 Dato Dr. Nuing Jeluing minta MENTERI KESIHATAN menyatakan apakah langkah-langkah dan polisi yang akan diambil, memandangkan pandemik COVID-19 ini akan menjadi endemik dalam kalangan masyarakat.

NO SOALAN: 40 JAWAPAN Tuan Yang di-Pertua, Untuk makluman Ahli Yang Berhormat, 1.
Pada masa kini, liputan vaksinasi COVID-19 pada 12 Oktober 2021 telah mencapai 90.6% penduduk dewasa dan 66.1% penduduk Malaysia.

Mengambil kira kadar vaksinasi yang tinggi dan trend penurunan kes positif sejak kebelakangan ini, maka dijangkakan Malaysia berupaya untuk memasuki tahap endemik COVID-19.

2.
2.

Sehubungan itu, sebagai persediaan peralihan ke fasa endemik, Kementerian Kesihatan (KKM) sedang menyelaras inisiatif: (i) Membuat semakan semula Pelan Strategi Kebangsaan Menangani Pandemik COVID-19 bagi memantapkan aktiviti kesihatan Awam untuk menghadapi fasa peralihan dan persediaan ke fasa endemik.

(ii) Menyediakan Strategi Pengujian Kebangsaan yang memberi panduan terhadap penggunaan jenis-jenis ujian COVID-19 samada secara kendiri ataupun melalui penyeliaan oleh anggota kesihatan.
Strategi ini juga membolehkan kit ujian didapatkan dengan harga berpatutan dan mudah diperolehi oleh semua lapisan masyarakat.

NO SOALAN: 40 (iii) Bekerjasama dengan Majlis Keselamatan Negara (MKN), Kementerian Dalam Negeri (KDN) dan lain-lain agensi berkaitan dalam menyediakan SOP fasa endemik yang lebih ringkas, jelas dan mudah untuk difahami rakyat dan membantu pegawai diberi kuasa membuat tindakan perundangan.
(iv) Memperluaskan aktiviti pemantauan (survelan) COVID-19 supaya dapat mengesan awal kes dan kemungkinan kluster serta kewujudan varian baharu.
(v) Melaksanakan program memperkasakan individu, komuniti, ketua masyarakat, majikan, pertubuhan bukan kerajaan dan sukarelawan sedang dipergiatkan dan berterusan bagi membudayakan amalan hidup sihat, amalan norma baru, kepatuhan SOP serta amalan tindakan kesihatan awam kendiri dengan melaksanakan TRIIS yang terdiri dari komponen berikut: a) Test Segera lakukan ujian saringan COVID-19 secara kendiri sekiranya mengalami gejala jangkitan seperti selsema, demam, batuk dan lain-lain.
b) Report Laporkan keputusan saringan secepat mungkin di aplikasi MySejahtera.

NO SOALAN: 40 c) Isolate Lakukan kuarantin atau pengasingan kendiri dengan segera dan penuh disiplin dan tanggungjawab sekiranya positif.

Patuhi perintah Home Surveillance Order (HSO) yang telah ditetapkan oleh Kementerian Kesihatan.

d) Inform Segera maklumkan kepada kontak rapat anda sekiranya keputusan ujian pengesanan COVID-19 anda positif.

Laporkan juga kontak-kontak tersebut ke dalam aplikasi MySejahtera.
Segera maklumkan kepada pihak berwajib atau Pusat Penilaian COVID-19 (CAC) berhampiran sekiranya situasi kesihatan diri semakin merosot semasa menjalani kuarantin kendir di rumah.

e) Seek Dapatkan rawatan segera di pusat-pusat perubatan atau CAC berhampiran sekiranya mengalami gejala berat seperti kesukaran bernafas atau suhu badan terlalu tinggi.

3.
3.

Selain itu, bagi memastikan kesiapsiagaan fasiliti perkhidmatan kesihatan dalam menghadapi kemungkinan peningkatan kes baharu, KKM juga telah mewujudkan National COVID-19 Rapid Response Task Force (RRTF).

RRTF adalah jawatankuasa khas yang akan melaksanakan tindakan awalan pantas dalam mengawal penularan di sesebuah negeri atau kawasan.
Tindakan awalan pantas ini termasuklah: NO SOALAN: 40 (i) Menambah bilangan katil COVID-19 dgn mengubah katil bukan COVID-19 kepada COVID-19 di fasiliti kesihatan kerajaan termasuk Hospital Universiti dan Hospital ATM; (ii) Memasang modular ICU di hospital dan repurpose high dependency beds untuk dijadikan sebagai katil ICU COVID-19; (iii) Membina hospital medan yang mempunyai katil COVID-19 dan katil ICU COVID-19; (iv) Menghantar (decanting) pesakit bukan COVID-19 ke hospital lain termasuk hospital swasta untuk mendapatkan lebih katil COVID-19; dan (v) menggalakkan hospital swasta untuk meningkatkan bilangan katil dan katil ICU COVID-19.
Sekian, terima kasih.
NO SOALAN: 41 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN PERTANYAAN : YB DATUK MOHAN A/L THANGARASU TARIKH : 18 OKTOBER 2021 Datuk Mohan a/l Thangarasu minta MENTERI PENDIDIKAN menyatakan status terkini kerja-kerja pembinaan sekolah-sekolah jenis kebangsaan Tamil dibawah Pakej Rangsangan Khas 2012, Pakej Rangsangan Khas 2013, Pakej 'Rolling Plan', Pakej Sekolah Baharu dan pelbagai pakej lain yang difahamkan kebanyakan sekolah ini belum siap dibina dan digunakan walaupun dilancarkan lebih lapan tahun dahulu.
NO SOALAN: 41 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) sentiasa memberi perhatian kepada usaha menyediakan fasiliti bangunan dan kemudahan sekolah yang dapat berfungsi dengan baik, untuk semua sekolah di seluruh negara termasuk di sekolah jenis kebangsaan Tamil (SJKT).

Ini adalah penting untuk memastikan prasarana yang kondusif serta pengajaran dan pembelajaran dilaksanakan dalam keadaan selamat serta selesa di sekolah.
Di bawah Pakej Rangsangan Khas 2012-2014, sebanyak 37 projek pembinaan yang terdiri daripada 20 projek pembinaan bangunan di tapak baharu dan 17 projek pembinaan blok tambahan di tapak sedia ada di sekolah jenis kebangsaan Tamil (SJKT) telah diluluskan.

Kesemua projek yang terlibat adalah Sekolah Bantuan Kerajaan (SBK).
Bagi pembinaan 37 projek cadangan pembinaan blok tambahan/ bangunan tapak baharu SJKT ini, peruntukan sebanyak RM189.6 juta telah diterima pada 18 Julai 2014 secara berperingkat hingga 24 Januari 2018.

Untuk tahun 2019, KPM telah menerima peruntukan tambahan sebanyak RM27.04 juta.

Secara keseluruhanya peruntukan yang telah diterima adalah RM216.64 juta.

Sehingga 30 September 2021, sebanyak 22 projek telah siap dan diserahkan untuk digunakan.
Manakala 15 projek masih dalam peringkat pembinaan dan perbelanjaan terkini bagi projek ini adalah sebanyak RM193.40 juta.

NO SOALAN: 41 Untuk makluman Ahli Yang Berhormat Senator, 15 projek yang masih dalam peringkat pembinaan mengalami kelewatan kerana masalah pemilikan tanah yang sepatutnya diselesaikan terlebih dahulu oleh pihak Lembaga Pengelola Sekolah (LPS) sebelum pembinaan dimulakan.
Selain itu, kelewatan ini juga disebabkan oleh pihak kontraktor yang telah memulakan kerja-kerja pembinaan di tapak tanpa mengemukakan pemohonan Kebenaran Merancang (KM) yang merupakan syarat wajib Dokumen Kontrak Secara Reka & Bina Jabatan Kerja Raya (JKR).

Oleh yang demikian, KPM mengambil inisiatif mengadakan libat urus dengan pihak yang berkepentingan bagi membantu pihak kontraktor menyelesaikan masalah yang dihadapi.
Bagi projek SJKT yang diluluskan melalui Rolling Plan pula, terdapat 12 projek pembinaan SJKT yang menggunakan peruntukan pembangunan (DE) berjumlah RM200.31 juta.

Sehingga 30 September 2021, 5 projek telah siap, 5 projek dalam fasa pembinaan dan baki 2 projek dalam fasa pra pembinaan.

Sekian, terimak kasih.

NO SOALAN: 42 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB TUAN IR.

MD.
MD.

NASIR BIN HASHIM TARIKH : 18 OKTOBER 2021 Tuan Ir.

Md.

Nasir Bin Hashim minta MENTERI KESIHATAN menyatakan sejauh manakah peruntukan yang disediakan terutama dalam Rancangan Malaysia Ke-12 dapat mempertingkatkan sistem kesihatan negara yang lebih efektif di masa depan.

NO SOALAN: 42 JAWAPAN Tuan Yang di-Pertua, Untuk makluman Ahli Yang Berhormat, 1.

Kerajaan komited dalam menyampaikan perkhidmatan kesihatan yang terbaik kepada rakyat.
Di bawah Rolling Plan 1 Rancangan Malaysia Ke-12 (RP1 RMKe-12), Kementerian Kesihatan telah diluluskan sebanyak RM4.36 bilion bagi pelaksanaan 394 projek pembangunan Kementerian Kesihatan, iaitu sebanyak 332 projek fizikal dan 62 projek bukan fizikal.

Antara projek klinik kesihatan baharu dan naiktaraf hospital yang telah diluluskan di bawah RP1 RMKe-12 adalah melibatkan: i. Pembinaan Baharu Klinik Kesihatan (Jenis 3) Dengan Kuarters Timah Langat, Selangor.

ii.
ii.

Pembinaan Klinik Kesihatan (Jenis 3) Dengan Kuarters Bachok, Kelantan (Gantian).

iii.

Pembinaan Klinik Kesihatan (Jenis 3) Dengan Kuarters(Gantian) Kuala Krau Temerloh, Pahang.

iv.

Pembinaan Baharu Klinik Kesihatan (Jenis 2) Dengan Kuarters Bandar Kluang, Johor.

v. Pembinaan Baharu Klinik Kesihatan (Jenis 2) Dengan Kuarters Bandar Baru Sri Sendayan, Negeri Sembilan.

NO SOALAN: 42 vi.
NO SOALAN: 42 vi.

Projek naik taraf ruang future ward di Hospital Enche Besar Hajjah Khalsom, Kluang dengan pertambahan sebanyak 38 katil.

2.

Di bawah Rolling Plan 2 (RP2) RMKe-12 pula, Kementerian Kesihatan telah memohon peruntukan sebanyak RM4.67 bilion melibatkan sebanyak 121 projek baharu fizikal dan bukan fizikal.
Antara projek hospital baharu, menaiktaraf hospital dan penggantian peralatan perubatan yang telah dipohon di bawah RP2 RMKe-12 yang melibatkan pertambahan katil berjumlah 1,178 adalah seperti berikut: i. Pembinaan Blok Tambahan, Hospital Kulim dengan pertambahan sebanyak 200 katil.

ii.

Pembinaan Blok Tambahan di Hospital Wanita dan Kanak-kanak, Likas dengan pertambahan sebanyak 300 katil.

iii.
iii.

Pembinaan Blok Tambahan Pusat Rawatan Penyakit Berjangkit Negeri Kelantan di Hospital Tumpat dengan pertambahan sebanyak 28 katil.

iv.

Pembinaan Institut Penyakit Berjangkit Malaysia (Malaysia Institute Of Infectious Disease), Bandar Enstek, Nilai dengan sebanyak 300 katil v. Pembinaan Hospital Sultanah Aminah 2, Johor Bahru dengan kapasiti katil sebanyak 350.

NO SOALAN: 42 vi.
NO SOALAN: 42 vi.

Penggantian 2 buah Mesin Rawatan Linear Accelerator Untuk Kegunaan Pusat Rawatan Onkologi Di Hospital Sultan Ismail Johor Bahru dengan kos RM46 juta.

vii.

Penggantian Mesin SPECT-CT di 3 Hospital/ Institusi KKM (HWKK Likas, Hospital Pulau Pinang, Institut Kanser Negara) dengan kos RM22 juta.

Sekian, terima kasih.


NO SOALAN: 43 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATO ZAIEDI SUHAILI TARIKH : 18 OKTOBER 2021 Dato Zaiedi Suhaili minta MENTERI DALAM NEGERI menyatakan:- (a) jumlah terkini tahanan PATI yang berada di Depot Tahanan Imigresen seluruh negara; dan (b) sejauh mana operasi pengusiran PATI ini ke negara asal telah mendapat kerjasama dengan negara-negara yang terlibat.
NO SOALAN: 43 JAWAPAN Tuan Yang Di Pertua, Untuk makluman Ahli Yang Berhormat, sehingga 30 September 2021, Kementerian Dalam Negeri melalui Jabatan Imigresen Malaysia merekodkan seramai 18,023 orang tahanan dalam Depot Imigresen di seluruh negara.

Jumlah tahanan warganegara Filipina di Depot Imigresen adalah yang tertinggi dengan jumlah sebanyak 5,573 orang diikuti oleh warganegara Indonesia iaitu sebanyak 4,785 orang dan warganegara Myanmar sebanyak 3,179 orang.
Kementerian Dalam Negeri melalui Jabatan Imigresen Malaysia turut melaksanakan pengusiran tahanan secara berkala melalui rundingan dengan negara asal PATI tersebut bagi memastikan kapasiti Depot Imigresen adalah selari dengan jumlah tahanan yang ditempatkan.

Sebelum proses pengusiran tahanan ke negara asal, mereka perlu melalui proses pengesahan dan penyediaan dokumen perjalanan oleh Perwakilan Asing serta keupayaan kewangan bagi pembiayaan tiket untuk pulang ke negara asal.
Sejak berlakunya pandemik COVID-19, prosedur ujian saringan COVID-19 terhadap tahanan dilaksanakan oleh Jabatan Imigresen Malaysia sebelum tahanan tersebut diusir ke negara asal bertujuan sebagai langkah pencegahan penularan wabak COVID-19.
Negara-negara asing juga telah menetapkan syarat-syarat kemasukan seperti saringan COVID-19 jenis RT-PCR dalam tempoh 72 jam, tahanan hendaklah lengkap dengan dos vaksin, NO SOALAN: 43 penetapan jumlah tahanan maksima yang boleh menaiki pesawat bagi tujuan usir serta penetapan klinik saringan COVID-19 berbeza bagi setiap tahanan.
Sehingga 30 September 2021, jumlah tahanan yang diusir ke negara asal yang dicatatkan oleh Kementerian Dalam Negeri melalui Jabatan Imigresen Malaysia adalah sebanyak 18,011 orang.

Sekian, terima kasih.
NO SOALAN: 44 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT, PARLIMEN KEEMPAT BELAS PERTANYAAN : LISAN DARIPADA : YB DATUK DONALD PETER MOJUNTIN TARIKH : 18 OKTOBER 2021 Datuk Donald Peter Mojuntin minta MENTERI KOMUNIKASI DAN MULTIMEDIA menyatakan apakah tindakan undang-undang yang dikenakan kepada mereka yang menyebarkan berita palsu atau "miss-information" melalui alam maya atau multimedia terutama sekali yang berkait dengan pandemik COVID-19 dan kesan vaksinasi.
NO SOALAN: 44 JAWAPAN Tuan Yang di-Pertua, Untuk makluman Ahli Yang Berhormat, Kementerian Komunikasi dan Multimedia Malaysia (KKMM) tidak akan berkompromi dengan sebarang salah laku yang melibatkan penyalahgunaan peranti digital bagi menyebarkan maklumat palsu di alam maya atau media sosial dengan niat mengundang kegusaran awam.
Selain dari laporan yang diterima oleh SKMM melalui portal sebenarnya.my, petugas-petugas dari Pasukan Respon Pantas (PRP, KKMM) giat menjalankan analisis dan carian berita di media dan aplikasi digital untuk mengesan sebarang maklumat palsu yang disebarkan.

Bagi mencegah dan mengekang penyebaran maklumat/berita palsu berkaitan Covid-19 dan vaksinasi, penguatkuasaan undang-undang juga telah diperkemaskan dengan pewartaan dan penguatkuasaan Ordinan Darurat Kuasa-Kuasa Perlu (No.2) 2021.
Ia adalah satu ordinan yang membantu perundangan sediada seperti Seksyen 505 Kanun Keseksaan dan Akta Komunikasi dan Multimedia 1998 (AKM 1998).

Ianya dilihat sangat bermanfaat apabila beberapa kes telah diambil tindakan dan berjaya memberikan persepsi baik kepada tindakan serius Kerajaan dalam membendung berita tidak benar yang boleh menimbulkan kecelaruan dalam masyarakat dan keadaan yang tidak baik untuk kesejahteraan negara.
NO SOALAN: 44 Dari segi tindakan, SKMM bekerjasama rapat dengan pihak Polis Di Raja Malaysia (PDRM) untuk menjalankan siasatan dan mendakwa pihak-pihak yang terlibat.

Antara 18 Mac 2020 sehingga 12 September 2021, pihak PDRM secara keseluruhan telah membuka sebanyak 308 kertas siasatan bagi kes penyebaran berita palsu atau berita yang boleh mengakibatkan kegentaran awam terutama berkaitan dengan pandemik COVID-19 dan vaksinasi.
Pecahan dari tindakan yang diambil adalah seperti berikut: • 46 kes telah dituduh di mahkamah; • 127 kes diklasifikasikan sebagai “Tiada Tindakan Lanjut (NFA)”; • 7 kes diklasifikasikan sebagai “Kertas Untuk Simpanan (KUS)”; dan • 128 kes masih berada dalam proses siasatan.
KKMM akan terus mengambil tindakan yang perlu sesuai dengan fungsinya sebagai kementerian yang mengawal selia penerangan dan komunikasi digital untuk memastikan rakyat diberi maklumat yang tepat dan sahih serta mengingatkan kepada mereka-mereka yang berani menyalahguna kemudahan internet dan peranti digital supaya berhenti berbuat demikian atau menghadapi tindakan di mahkamah melalui akta-akta sedia ada.
Orang awam diseru menyokong usaha Kerajaan dalam membudayakan amalan menyemak, terutamanya dalam keadaan kecemasan kesihatan awam (public health emergency) melibatkan pandemik COVID-19 pada ketika ini.

Sekian, terima kasih.


NO SOALAN: 45 PEMBERITAHUAN PERTANYAAN LISAN DEWAN NEGARA MESYUARAT PERTAMA 2021, PENGGAL KEEMPAT PARLIMEN KEEMPAT BELAS PERTANYAAN : LISAN DARIPADA : YB PUAN NURIDAH BINTI MOHD SALLEH TARIKH : 18 OKTOBER 2021 Puan Nuridah binti Mohd Salleh minta MENTERI PENDIDIKAN menyatakan langkah strategik yang dilaksanakan Kerajaan bagi membantu para guru dan murid sekolah yang mengalami 'burnout' disebabkan pandemik COVID-19.
NO SOALAN: 45 JAWAPAN Tuan Yang di-Pertua, Untuk makluman Ahli Yang Behrormat, Kementerian Pendidikan Malaysia (KPM) sentiasa prihatin dan peka terhadap keadaan yang boleh mendatangkan kesan negatif terhadap emosi dan psikologi guru dan murid akibat daripada pandemik COVID -19.

Bagi mengatasi masalah ini KPM telah mengambil beberapa langkah proaktif dalam memastikan guru mempunyai kestabilan emosi dan psikologi.
Antara langkah yang diambil adalah seperti berikut: i) Menyediakan perkhidmatan bantuan sokongan psikologi yang meliputi kaunseling individu, kelompok, konsultasi dan advokasi.

Perkhidmatan ini diberikan oleh Kaunselor Pendidikan yang profesional di Bahagian, Jabatan Pendidikan Negeri, Pejabat Pendidikan Daerah, Institut Pendidikan Guru Kampus dan Kolej Matrikulasi.
Perkhidmatan ini dijalankan secara bersemuka dan secara dalam talian (online counseling) semasa tempoh Perintah Kawalan Pergerakan (PKP) dikuatkuasakan.

Guru boleh mendapatkan perkhidmatan melalui sistem Pengurusan Perkhidmatan Kaunseling (e-2PK) yang boleh diakses secara kendiri; ii) Menyediakan latihan kepada guru untuk mempertingkat kesejahteraan psikologi melalui program pembangunan, pencegahan dan pemulihan.
NO SOALAN: 45 Antara program yang dijalankan adalah program Sedar, Peka, Tindak (Aware, Alert, Action/) atau #3A yang dijalankan dengan kaedah dalam talian, webinar dan e-buku; dan iii) Memberikan intervensi khusus bagi membantu guru yang menghadapi tekanan sehingga menjejaskan prestasi kerja.

Intervensi ini dilaksanakan khusus kepada kumpulan guru yang menunjukkan tahap prestasi sederhana.
Bagi membantu golongan murid pula, antara langkah yang diambil adalah seperti berikut: i) Melaksanakan Program Minda Sihat Dalam Kebiasaan Baharu Tahun 2021.
Objektif program ini adalah bertujuan meningkatkan kesedaran kepentingan penjagaan kesejahteraan diri, mengenal pasti gejala awal yang memberi kesan kepada minda akibat krisis yang berlaku, meningkatkan kemahiran gaya daya tindak murid dalam mengendalikan masalah emosi dan tingkah laku serta mencadangkan ibu bapa/penjaga merujuk murid kepada klinik atau hospital dengan prosedur yang telah ditetapkan; ii) Melaksanakan saringan dan intervensi minda sihat.
Melalui saringan minda sihat, Guru Bimbingan dan Kaunseling menyediakan profil murid yang dikenal pasti.
Murid yang menunjukkan tanda amaran awal gangguan emosi atau ‘red flag’ seperti dipaparkan dalam Sistem Perkhidmatan Kaunseling Murid (SePKM) diberi bantuan segera oleh Guru Bimbingan dan Kaunseling; NO SOALAN: 45 iii) Melaksanakan sesi libat urus bersama ibu bapa/penjaga untuk merujuk murid yang menunjukkan tanda kecelaruan emosi seperti kemurungan dan kebimbangan yang teruk kepada pakar perubatan di klinik kesihatan atau hospital berdekatan; dan iv) Menjalankan Program Pembimbing Rakan Sebaya (PRS) sebagai satu pendekatan dalam membantu meningkatkan kesejahteraan psikososial dan emosi murid.
PRS ialah murid yang dilatih kemahiran asas komunikasi dan kaunseling serta berfungsi sebagai rakan sebaya yang bersedia membantu mereka yang memerlukan pertolongan.

Antara aktiviti yang dilaksanakan oleh PRS ialah bertanya khabar rakan, menyampaikan maklumat berkaitan serta membantu Guru Bimbingan dan Kaunseling menghulurkan bantuan kepada rakan yang terkesan akibat pandemik COVID-19.

Usaha ini adalah seiring dengan falsafah PRS iaitu “Bantu Diri Untuk Bantu Orang Lain”.
KPM yakin langkah-langkah yang diambil ini dapat menyokong setiap guru dan murid dalam mengurus emosi dengan baik seterusnya dapat meningkatkan kesejahteraan minda dalam kalangan guru dan murid.

Sekian, terima kasih.